Rhaglen ar gyfer Y Cabinet ar Dydd Mawrth, 23ain Gorffennaf, 2019, 1.00 y.h.\nDydd Mawrth, 23ain Gorffennaf, 2019 1.00 y.h.\ntudalennau blaen y rhaglen PDF 125 KB\nDerbyniwyd ymddiheuriad gan Cyng. Ioan Thomas a Cyng. Dilwyn Morgan.\nADRODDIAD BLYNYDDOL AR DREFNIADAU CWYNION A GWELLA GWASANAETH Y CYNGOR PDF 89 KB\nEitem 5 - Atodiad 1 - Adroddiad Blynyddol Trefn Cwynion Corfforaethol 2018-19 , eitem 5. PDF 394 KB\nEitem 5 - Atodiad 2 - Cwynion a Cheisiadau Gwybodaeth Adran Blaen a Cefnogi Teuluoedd , eitem 5. PDF 417 KB\nEitem 5 - Atodiad 3 - Cwynion ac Ymholiadau Oedolion Iechyd a Llesiant 2018-19 , eitem 5. PDF 855 KB\nEitem 5 - Atodiad 4 - Llythyr Blynyddol yr Ombwdsmon 2016-17 , eitem 5. PDF 143 KB\nEitem 5 - Atodiad 5 - Llythyr Blynyddol yr Ombwdsmon 2017-18 , eitem 5. PDF 173 KB\nCyflwynwyd yr adroddiad gan nodi fod yr adroddiad yn crynhoi data ar gyfer cyfnod rhwng 2017 a 2019. Ychwanegwyd ei bod yn bwysig i ymateb i gwynion i sicrhau fod gwasanaethau yn gwella. Mynegwyd fod yr adroddiad yn nodi’r camau’r drefn cwynion ac yn dangos lle i ddatblygu.\nYchwanegodd y Pennaeth Cefnogaeth Gorfforaethol, fod llawer o wybodaeth am gwynion dros y ddwy flynedd diwethaf i’w gweld yn yr adroddiad. Ategwyd fod dysgu o gamgymeriadau a gwella gwasanaeth yn rhan anatod o Ffordd Gwynedd. Mynegwyd fod tri rhan i’r adroddiad gyda Chwynion Corfforaethol, Gwynion Gwasanaeth Plant a Chwynion Gwasanaeth Oedolion.\n¾ Nodwyd fod yr adroddiad yn un ffeithiol sydd yn nodi'r angen i’r Cyngor ddysgu o’r cwynion a deilio a hwy mewn ffordd gadarnhaol. Mynegwyd mai’r un peth sydd yn cael ei amlygu fel y cwyn cyffredin yw'r angen i roi gwybodaeth ar amser, ac o ganlyniad i hyn fod angen i’r Cyngor felly edrych ar wella ymgysylltu a’r trigolion.\n¾ Mynegwyd fod sylw wedi ei nodi yn y Cyngor Llawn diwethaf am rôl yr Ombwdsman. Ychwanegwyd fod dwy ran i waith yr Ombwdsman y cyntaf yn gwynion am wasanethau gan gyrff cyhoeddus, gan fynegi fod y gwaith yma yn cael ei wneud yn gyson, ac yr ail yw Cod Ymddygiad Cynghorwyr. Ategwyd fod yr elfen gwynion yn ymwneud a gwasanaethau Cynghorau a chyrff eraill megis Iechyd yn cael ei flaenoriaethu ganddo ac o ganlyniad fod trothwy budd cyhoeddus uwch ar yr elfen Cod Ymddygiad Cynghorwyr. Pwysleisiwyd fod Cynghorwyr yn arwyddo’r Cod Ymddygiad, a'u bod yn gyfrifol am gadw at yr egwyddorion sydd i’w gweld yno beth bynnag. Tynnwyd sylw at bryderon o achosion y fwlio merched mewn Cynghorau Cymuned, a nodwyd fod arweiniad ar y prawf budd cyhoeddus yn amlygu bwlio fel ffactor o blaid ymchwilio. Roedd yr Ombwdsman yn ymwybodol o hyn a bod trafodaeth ar lefel genedlaethol ar y mater.\n¾ Nodwyd fod angen edrych ar gwynion fel taith, drwy newid yn niwylliant y Cyngor bydd modd gwella gwasanaeth. Mynegwyd o ran ffigyrau’r achosion sydd yn mynd i’r Ombwdsman mai dim ond 2 o’r 32 oedd angen adroddiad, ychwanegwyd fod hyn yn dangos fod y drefn cwynion yn gweithio yn dda.\nCYNLLUN FFORDD GWYNEDD 2019-22 PDF 62 KB\nEitem 6 - Atodiad - Cynllun Ffordd Gwynedd 2019-22 , eitem 6. PDF 156 KB\nCymeradwywyd y Cynllun a’r rhaglen waith ar gyfer 2019-22.\nCyflwynwyd yr adroddiad gan nodi fod y Cabinet yn gwbl ymroddedig i Ffordd Gwynedd. Nodwyd fod y Cabinet wedi mabwysiadu Cynllun Ffordd Gwynedd gwreiddiol yn ôl yn Hydref 2015, ac esboniwyd fod Ffordd Gwynedd yn ffordd o weithio y mae’r Cyngor wedi’i fabwysiadu. Ategwyd fod newid diwylliant, ymddygiadau a meddylfryd wrth wraidd hyn oll, ac ychwanegwyd fod y penderfyniad hwn yn mynd i roi cyfeiriad pellach i’r Cynllun a'r ffordd ymlaen.\nYchwanegodd Pennaeth Adran Cefnogaeth Gorfforaethol fod hyfforddiant Ffordd Gwynedd wedi ei gynnal a bod brwdfrydedd i wella gwasanaeth i’w weld yn amlwg iawn. Mynegwyd fod gwaith i’w wneud ar gynllun adrannau ar sut i raeadrau'r meddylfryd i bawb, a bod rhaglen waith wedi ei amlinellu yn yr adroddiad.\n¾ Nodwyd fod ail sefydlu rhwydwaith rheolwyr yn holl bwysig i sicrhau trafodaeth o ran ffordd Gwynedd. Mynegwyd wrth edrych ar daith Ffordd Gwynedd, er bod y Cyngor wedi cymryd camau breision fod y datblygiad yn amrywio o adran i adran ond fod adlewyrchu parhaus. Ategwyd fod llawer o waith yn parhau i’w wneud ond y bydd y Strategaeth yn symud y Cyngor yn nes at ddiwedd y daith.\n¾ Pwysleisiwyd fod datblygu arweinyddiaeth yn gwbl wreiddiol i Ffordd Gwynedd a bod angen sefydlu diwylliant ble mae rheolwyr yn arwain eu staff ac nid yn rheoli pobl.\n¾ Mynegwyd mae is-bennawd Ffordd Gwynedd yw sicrhau fod Pobl Gwynedd yn ganolog i’r hyn mae’r Cyngor yn ei wneud. Ychwanegwyd ei bod yn amhosibl gwneud popeth mae pobl unigolyn yn awyddus i’r Cyngor ei wneud ac o ganlyniad mae angen blaenoriaethu.\n¾ Nodwyd fod modd gweld y daith Ffordd Gwynedd mewn adrannau, ac ychwanegwyd fod perfformiad weithiau yn disgyn cyn codi.\nPOLISI CAFFAEL CYNALADWY AC YMGYRCH I WAHARDD DEFNYDD O BLASTIG UNTRO PDF 401 KB\nEitem 7 - Atodiad 1 - Polisi a Chanllaw Caffael Cynaladwy 2019 , eitem 7. PDF 986 KB\nCymeradwywyd i ymgorffori darpariaethau Ddeddf Llesiant Cenedlaethau’r Dyfodol ( Cymru) 2015 ym Mholisi Caffael Cynaliadwy’r Cyngor.\nCymeradwyo’r ymgyrch i gesio gwahardd pryniant a defnydd o blastig untro. ac i fabwysiadu’r newidiadau yn y Polisi Caffael Cynaliadwy i gyfarch yr ymgyrch yma\nCyflwynwyd yr adroddiad gan Nia Jeffreys\nCyflwynwyd yr adroddiad gan nodi drwy fod yn rhagweithiol fod yr gwasanaeth yn gallu ymateb i’r her gyfoes sef i leihau drefnydd o blasdig untro. Drwy fod yn rhagweithiol, ychwanegwyd, y bydd modd mynd i’r afael ar broblem.\nYchwanegodd y Pennaeth Adran Cefnogaeth Gorfforaethol fod y gwasanaeth yn gofyn i’r Cabinet cytuno i ddau beth, y cyntaf i gymeradwyo i ymgorffori’r Deddf Llesiant Ceneldaethau’r Dyfodol y Polisi Caffael Cynaladwy, ac yr ail i gymeradwyo’r ymgyrh i geisio gwahardd pryniant a defynydd o blasting untro ac i fabwysiau’r newidadau yn y polis ii gyfarch yr ymgyrch yma.\n¾ Diolchwyd i’r adran am ddod ar eitem yn dilyn y rhybudd o gynnig yn y Cyngor Llawn ym Mawrth 2018, ychwanegwyd pwysigrwydd fod y gwaith yn cael ei wenud ar y cyd drwy grwp tasg trawsadranol.\n¾ Croesawyd yr adorddiad gan nodi fod plastigion a effaith mawr iawn ar y byd.\n¾ Nodwyd fod y Cyngor wedi cyhoeddi ei bod yn argyfwng hinsawdd ac fod yr adrannau yn ceisio dod o hyd i ffordd o gael gwared o plastig un-tro yn drawsadranol ar hyd y Cyngor gan ei bod yn gyfrifoldeb ar bob adran.\nLLYTHYR BLYNYDDOL AROLYGAETH GOFAL CYMRU AR WASANAETHAU CYMDEITHASOL GWYNEDD PDF 105 KB\nCyflwynwyd gan: Cyng. Dafydd Meurig a Cyng. Dilwyn Morgan\nEitem 8 - Atodiad - Llythyr Blynyddol Arolygaeth Gofal Cymru , eitem 8. PDF 249 KB\nCyflwynwyd yr adroddiad gan nodi ei bod yn ofynnol i’r Cyngor i gyhoeddi’r llythyr yn unol â chod ymarfer Arolygaeth Gofal Cymru. Mynegwyd fod cynnwys y llythyr yn darparu adborth ar weithgarwch arolygu a gwerthuso perfformiad a gwblhawyd gan Arolygaeth Gofal Cymru yn ystod y flwyddyn, ynghyd ag adrodd ar y cynnydd ac mae’r Cyngor wedi ei wneud ac amlinellu'r blaen raglen waith. Ychwanegwyd fod cynnwys y llythyr yn lled ganmol y Cyngor ac i’w groesawu.\nMynegwyd fod y llythyr yn nodi’r ble mae’r Cyngor yn llwyddiannus a chydnabuwyd fod yr Adran Oedolion mewn cyfnod o drawsffurfio. Atebwyd fod y gweithlu yn sefydlog yn y Cyngor a bod arweinyddiaeth a llywodraeth gref i’w gweld.\nNododd y Cyfarwyddwr Corfforaethol dros ofal fod y cyfnod cyn derbyn y llythyr yn gyfnod pryderus ond mynegwyd balchder yn dilyn ei ddarllen. Ychwanegodd fod y penaethiaid, staff a gofalwyr i’w diolch am y gwaith i sicrhau hyn. Mynegwyd fod gweithlu hyderus a sefydlog sydd i’w gweld yng Ngwynedd yn sefyllfa sydd ddim i’w gweld yn nifer o siroedd eraill.\nPwysleisiwyd fod yr arolygaeth yn gweld fod taith trawsffurfio, ond ei fod yn gwreiddio egwyddorion Ffordd Gwynedd yn unol â’r deddfau. Tynnwyd sylw at heriau a oedd yn cynnwys cadw golwg ar y maes diogelu ynghyd a’r cynnydd cyson o heriau yn y maes plant.\nDiolchwyd am gefnogaeth yr holl aelodau i waith gofal y Cyngor.\n¾ Diolchwyd i staff am eu gwaith da.\nMODEL GOFAL CARTREF NEWYDD I WYNEDD PDF 115 KB\nEitem 9 - Atodiad - Asesiad Effaith Cydraddoldeb , eitem 9. PDF 190 KB\n¾ Cytunwyd i sefydlu model newydd o ddarparu a chomisiynu gofal cartref ar sail is-ardaloedd, gan gyd-gomisiynu a’r Bwrdd Iechyd.\n¾ Cymeradwywyd gweithredu ar sail yr opsiwn a ffafrir sef cynnal marchnad gymysg gan dendro mewn modd sy’n debygol o arwain at wireddu amcanion yr adran.\n¾ Gofyn i’r Adran adolygu’r model ariannol er mwyn sicrhau nad yw’n amharu ar eu gallu i gyflawni eu harbedion gan adrodd yn ôl os oes unrhyw berygl i hynny.\n¾ Cytunwyd i sefydlu model newydd o ddarparu a chomisiynu gofal cartref ar sail ardaloedd, gan gyd-gomisiynu a’r Bwrdd Iechyd.\n¾ Gofyn i’r Adran Oedolion adolygu’r model ariannol er mwyn sicrhau nad yw’n amharu ar eu gallu i gyflawni eu harbedion gan adrodd yn ôl os oes unrhyw berygl i hynny.\nCyflwynwyd yr adroddiad gan nodi’r penderfyniad gan bwysleisio mai’r rheswm dros fod angen y model newydd yw symud oddi wrth yr arfer o ariannu fesul pecyn neu unigolyn ac i greu darpariaeth hyblyg ar draws ardaloedd. Ategwyd mai’r opsiwn sydd yn cael ei ffafrio yw cynnal rhaniad mewnol : allanol y farchnad. Nodwyd fod risgiau ariannol a chyfreithiol wedi ei amlygu yn ystod y cyfnod trafod ond fod trefniadau yn eu lle.\nAtegodd yr Uwch Reolwr Gweithredol o ran cyd-destun fod prinder gofal cartref ar gael. Mynegwyd er mwyn deall mwy am y drefn fod angen edrych ar yr holl sefyllfa. Nodwyd fod trafodaethau wedi ei gynnal gyda defnyddwyr gwasanaeth a phwysleisiwyd pwysigrwydd peilot er mwyn ei droi o syniad i realiti.\n¾ Nodwyd fod trafodaethau wedi eu cynnal gyda’r undebau ac mae yn eithaf cefnogol ond fod angen sicrhau fod cyn lleied â phosib o effaith ar staff. Mynegwyd mai trigolion a’r defnyddwyr gwasanaeth sydd yn ganolog i’r model newydd, gyda’r staff yn ail agos iawn. Mynegwyd nad oes bwriad i bobl newid i ddarparwyr eraill os nad ydynt yn awyddus i wneud a bydd camau yn eu lle i edrych ar ôl staff. Ychwanegwyd fod trafodaethau yn cael ei cynnal ar undebau i sicrhau fod y broses drosglwyddo gyda’r lleiaf o effaith ar staff ac i sicrhau fod cyflogaeth yn cael ei gynnal.\n¾ Croesawyd y model newydd, ond pwysleisiwyd fod recriwtio yn broblem hanesyddol, a holwyd os bydd hyn newid y broblem. Mynegwyd fod y model newydd yn rhoi cyfle ac yn annog staff i fod yn fwy creadigol, ac y bydd cyfran uwch o’r arian sydd ar gael yn mynd i staff.\n¾ Gan fod ariannu’r cynllun yn golyg defnyddio arbedion sy’n deillio o newid y trefniadau gwaith a bod yr Adran Oedolion hefyd yn ddibynnol ar hynny i wireddu eu rhaglen arbedion, codwyd pryder am y model ariannol yn dilyn trafodaethau’r Cabinet am berfformiad yr Adran yr wythnos diwethaf. Pwysleisiwyd fod angen sicrhau nad yw’r model newydd yn amharu ar allu’r Adran Oedolion i gyflawni eu harbedion a gofynnwyd iddynt asesu’r sefyllfa honno yn drwyadl gan adrodd yn ... gweld y cofnod llawn ar gyfer eitem 9.\nTAI HAF A CHYNLLUNIO PDF 331 KB\nEitem 10 - Atodiad - Arolwg Llety Gwynedd 2011-2019 , eitem 10. PDF 355 KB\nGytuno i’r Adran Amgylchedd, ar ran y Cyngor, i gaffael a chomisiynu gwaith ymchwil ar dai haf ar gyfer Gwynedd ond gyda chyd-destun cenedlaethol a chefnogaeth Sefydliad Cynllunio Tai Brenhinol Cymru, a chyrff perthnasol eraill, i gynnwys ystyriaeth o’r materion yn rhan 3 o’r adroddiad.\nCytuno i ddarparu hyd ar £80,000 o Gronfa Trawsffurfio’r Cyngor, mwyn ymgynghoriad gyda’r Pennaeth Cyllid ar gyfer y gwaith.\nCytuno i ddarparu hyd ar £80,000 o Gronfa Trawsffurfio’r Cyngor, i’w ryddhau mewn ymgynghoriad gyda’r Pennaeth Cyllid ar gyfer y gwaith.\nCyflwynwyd yr adroddiad gan nodi fod yr adran yn gwneud cais am £80,000 o’r gronfa drawsffurfio er mwyn comisiynu gwaith ymchwil ar dai haf yng Ngwynedd. Mynegwyd fod nifer o bryderon wedi codi am nifer o dai haf yn ardal Gwynedd, a nodwyd y prif bryderon fel\n¾ Y cyflenwad lleol o dai sydd ar gael i gwrdd â’r angen\n¾ Yr effaith ar y gymuned leol, yr iaith Gymraeg a’r gwasanaethau sydd yn y gymuned\n¾ Yr effaith posib ar brisiau tai\n¾ Yr effaith ar fwynderau trigolion lleol\n¾ Safonau diogelwch ar gyfer yr eiddo.\nMynegwyd fod yr adroddiad yn amlygu nad oes llawer o reolaeth gan y Cyngor ar y mater. Ychwanegwyd fod cymaint o amrywiol eiddo a niferoedd uchel tu hwnt o eiddo hunan ddarpariaeth.\nYchwanegodd Pennaeth Cynorthwyol yr Adran Amgylchedd, fod enghreifftiau o reoliadau dros Dai Haf i’w gweld dros y byd, ond gobeithir drwy’r ymchwiliad newydd y bydd modd edrych mewn mwy o fanylder. Pwysleisiwyd y byddai angen tystiolaeth berthnasol er mwyn newid deddfwriaeth, a gall y gwaith ymchwil gyfrannu at hyn yn ogystal, ond bydd angen darlun Cymru gyfan. Manylwyd y bydd y gwaith ymchwil yn sylweddol a fydd yn cynnig opsiynau ar gyfer rheolaeth well. Ond i sicrhau hyn, ychwanegwyd, bydd angen tystiolaeth gadarn.\n¾ Nodwyd fod nifer tai haf yn bryder sydd wedi ei gweld dros y blynyddoedd. Mynegwyd fod ystadegau wedi cynyddu dros y blynyddoedd gan ychwanegu fod nifer o bobl leol yn manteisio ar gyfle. Ategwyd fod yr ymchwiliad sydd yn cael ei gomisiynu yn ymgais i geisio sefydlu ffeithiau.\n¾ Dangoswyd cefnogaeth i’r ymchwil gan fynegi fod angen tystiolaeth a dealltwriaeth o’r deddfwriaethau sydd yn cael ei defnyddio ar draws y byd. Cydnabuwyd fod y maes yn un cymhleth ble na fydd ateb yn glir.\n¾ Ategwyd fod twf wedi bod yn ddiweddar mewn eiddo ‘AirBnB’ felly mynegwyd y byddai’n dda cael data cadarn am yr eiddo. Ychwanegwyd fod y cwmni yn un byd eang ac yr angen i fod yn ymwybodol o beth mae triolion ei angen yn y cymunedau.\n¾ Holwyd am amserlen a mynegwyd y bydd modd creu briff o fewn 2 fis nesaf ac o ganlyniad i hyn bydd amserlen fwy clir yn dilyn hyn.\nPARATOI AR GYFER SEFYLLFA ARIANNOL 2020/21 PDF 173 KB\nYn amodol ar y cyfyngiad a nodir yng Nghymal 15 yr adroddiad, er mwyn dygymod gyda’r sefyllfa ariannol 2020/21, bod y Cabinet yn mabwysiadu Opsiwn 3, gan ofyn i adrannau ddarganfod eu siâr nhw o’r isafswm o £2m fydd ei angen i gyfarch yr isafswm o ddiffyg adnoddau ar gyfer chwyddiant y mae'r Cyngor yn debygol o’i wynebu, gan ofyn i’r Pwyllgorau Craffu, graffu cynigion yr adrannau yn yr Hydref.\nWrth adrodd dylai adrannau hefyd adrodd ar sut y maent yn bwriadu dygymod gydag unrhyw ddiffyg sydd angen ei gyfarch yn eu cynlluniau arbedion.\nCyflwynwyd gan Dilwyn Williams\nYn amodol ar y cyfyngiad a nodir yng Nghymal 15 yr adroddiad, er mwyn dygymod gyda’r sefyllfa ariannol 2020/21, bod y Cabinet yn mabwysiadu Opsiwn 3, gan ofyn i adrannau ddarganfod eu siâr nhw o’r isafswm o £2m fydd ei angen i gyfarch yr isafswm o ddiffyg adnoddau ar gyfer chwyddiant y mae'r Cyngor yn debygol o’i wynebu, gan ofyn i’r Pwyllgorau Craffu graffu cynigion yr adrannau yn yr Hydref.\nWrth adrodd dylai adrannau hefyd adrodd ar sut y maent yn bwriadu dygymod gydag unrhyw ddiffyg sydd angen ei gyfarch yn eu cynlluniau arbedion cyfredol.\nCyflwynwyd yr adroddiad gan nodi os bydd goblygiadau gwaethaf sydd wedi ei nodi yn yr adroddiad yn dod yn wir, y bydd y Cyngor mewn lle pur wael. Mynegwyd fod yr atodiad cyntaf yn nodi’r darlun hanesyddol, gan nodi nad yw’r grant a’r cynnydd treth Cyngor blynyddol wedi bod yn ddigon i dalu am y chwyddiant. Ychwanegwyd fod y Cyngor wedi arbed £65miliwn dros y ddeuddeg mlynedd diwethaf a llawer ohono drwy arbedion effeithlonrwydd, mynegwyd fod dod o hyd i arbedion effeithlonrwydd am fynd yn fwyfwy anodd i’r adrannau ddod o hyd iddynt.\nNodwyd er mwyn cynllunio ar gyfer y flwyddyn sydd i ddod, bod ‘Twmffat Tebygolrwydd’ i’w gweld yn Atodiad 2. Mynegwyd ei bod yn syml mynd am y llinell ganol o ran arbedion, ond ychwanegwyd fod 50% o siawns y bydd y ffigwr yn uwch. Ategwyd os yn cyfri y £2.2m o arbedion sydd wedi ei gynllunio ers y llynedd, ynghyd â chynnydd 3.5% yn y Dreth Cyngor, gall y bwlch ariannol fod rhwng £1.7m a £7.3m. Mynegwyd dros y blynyddoedd diwethaf fod y Cyngor wedi cynllunio ar gyfer y gwaethaf, ond ychwanegwyd fod trefn arbedion y llynedd wedi amlygu fod toriadau eioses yn mynd i gael eu gwneud sydd am fod yn anodd i nifer o wasanaethau ac fe fydd unrhyw doriadau pellach yn anodd dros ben ac yn debygol o ddychryn pobl, boed yn drigolion a staff.\nAmlygwyd tri opsiwn ar sut i symud ymlaen, a mynegwyd fod yr Aelod Cabinet dros Gyllid a’r Prif Weithredwr yn argymell y trydydd opsiwn, sydd yn cynllunio i gwrdd â’r bwlch o £1.7m, i’w rowndio i fyny i £2m, yn y sefyllfa ganolig drwy rannu’r swm hwnnw ymysg yr holl adrannau (ac ysgolion), gan nodi mai cyfraniad at chwyddiant yw hyn, ac yna defnyddio balansau a/neu gynnydd uwch yn y Dreth Cyngor i gwrdd â’r bwlch uwchben y sefyllfa ganolrif i roi amser i ddod o hyd i ateb parhaol.\n¾ Mynegwyd fod y sefyllfa yn codi ofn ac yn ddychrynllyd, gan bwysleisio blwyddyn ar ôl blwyddyn fod Aelodau yn gorfod mynd drwy’r drefn arbedion unwaith eto, ac nad oeddynt yn barod i’w wneud eto gan ei fod mor dorcalonnus.\n¾ Pwysleisiwyd fod dadl yn amlwg i’w gweld rhwng blaenoriaethau Llywodraeth Cymru a Llywodraeth Llundain.\n¾ Nodwyd fod cyhoeddiad yn nodi fod codiad cyflog uwch am gael ei roi i Athrawon, sy’n uwch na’r ... gweld y cofnod llawn ar gyfer eitem 11.\nADRODDIAD PERFFORMIAD YR AELOD CABINET DROS GEFNOGAETH GORFFORAETHOL A CHYFREITHIOL PDF 139 KB\nEitem 12 - Atodiad 1 - Mesurau Perfformiad , eitem 12. PDF 192 KB\nCyflwynwyd yr adroddiad gan nodi’r prif faterion sydd yn codi o berfformiad yr adran dros y misoedd diwethaf. Nodwyd fod nifer o brentisiaid newydd wedi eu penodi i’r cynllun prentisiaethau ac ategwyd fod 3 o’r 6 swydd wedi ei llenwi gan ferched a bod dau o’r rhain yn y maes peirianneg. Mynegwyd o ran cynllun Cadw’n Budd yn Lleol fod ffigyrau gwariant gyda chwmnïau sy’n lleol yn parhau’n weddol gyson a’r llynedd ond fod ffigyrau gariant wedi lleihau felly bydd yr adran yn cadw golwg ar y mater.\nNodwyd fod gwasanaeth Hunanwasanaeth ar-lein yn flaenoriaeth er mwyn cynnig y gwasanaeth gorau i bobl Gwynedd, a nodwyd fod 5 gwasanaeth yn derbyn mwy o geisiadau drwy hunanwasanaeth na sydd wedi ei derbyn dros y ffon. Ychwanegwyd fod gwaith yn cael ei wneud i edrych ar sut y bydd modd i ddefnyddio teclyn sgwrsio ar lein. Mynegwyd nad oes modd defnyddio system dadleniadau DBS drwy gyfrwng y Gymraeg, a bod y Cyngor wedi hysbysu Comisiynydd y Gymraeg.\nYchwanegodd Pennaeth Adran Cefnogaeth Gorfforaethol ers ysgrifennu’r adroddiad fod nifer y prentisiaethau bellach wedi codi i 10 swydd, a bod 6 yn cael ei hysbysebu dros yr haf ar gyfer yr Adran Oedolion ac a Gwasanaeth Ieuenctid. Ategwyd fod gan y Cynllun Prentisiaethau arian i hyd at 20 swydd prentisiaeth ac felly eu bod bron a chyrraedd y targed. Pwysleisiwyd fod y prentisiaethau drwy gyfrwng y Gymraeg a bod y rhain yn golygu lleoliadau gwaith yn ogystal ar hyfforddiant.\n¾ Nodwyd o ran ystadegau'r wefan bydd yr adran yn ymchwilio i mewn os yw’r ffigwr o 334,992 yn nifer o ‘hits’ neu unigolion penodol yn ymweld â gwefan y Cyngor\nADRODDIAD PERFFORMIAD AELOD CABINET DROS BLANT A CHEFNOGI TEULUOEDD PDF 333 KB\nEitem 13 - Atodiad 1 - Mesurau Perfformiad , eitem 13. PDF 27 KB\nCyflwynwyd gan Cyng. Dilwyn Morgan\nCyflwynwyd yr adroddiad gan nodi y bydd yn crynhoi'r prif bethau sydd wedi eu codi o’r cyfarfodydd perfformiad yr adran. Ychwanegol ar y cyfan, fod yr Aelod Cabinet yn hapus a’r ffordd mae’r adran yn symud ymlaen, mynegwyd fod ychydig o fylchau o ran data ond fod yr adran ar daith er mwyn cael eu data ar flaenau eu bysedd.\nNodwyd o ran cynllun Cefnogi Llesiant Pobl fod gwaith yn cael ei gynnal ar hyn o bryd er mwyn mapio'r drefn bresennol. Mynegwyd fod hyfforddiant am agenda ACE wedi ei drefnu ar y cyd gyda’r Heddlu yn ystod mis Hydref. O ran Strategaeth Cefnogi Pobl, nodwyd fod y cynllun yn cefnogi rhieni a datblygu sgiliau rhiantu da. Ychwanegwyd y bydd Hwb Teulu Gwynedd yn cael i lansio yn y misoedd nesaf i roi gwybodaeth ar y we. Ategwyd fod gwaith yn cael ei wneud i gynllunio a chasglu gwybodaeth ar y cyfer y lansiad.\nTynnwyd sylw at ystadegau perfformiad a nodwyd fod llithriad wedi ei weld mewn canran cynadleddau amddiffyn plant dechreuol, mynegwyd oherwydd bod y tîm mor fach os un aelod o staff yn absennol mae hi yn anodd iawn i wella’r perfformiad yn dilyn hyn. Pwysleisiwyd fod cynnydd o 11% yn nifer y plant sydd mewn gofal ar ddiwedd Mawrth 2019. Pwysleisiwyd fod hyn yn her fawr sydd i’w gweld yn genedlaethol a bod trafodaethau yn cael ei gynnal a’r Llywodraeth i drafod y mater. Ategwyd mai nid cynnydd mewn niferoedd yw’r unig her ond fod yr anghenion sydd gan y plant yn llawer mwy cymhleth ac o ganlyniad fod lleoliadau maeth yn costio llawer yn uwch.\nNodwyd mai prif bryder yr Adran Plant yw’r broblem maent yn eu hwynebu i daro targed arbedion. Gyda chynnydd mewn costau lleoliadau i sicrhau gofal arbenigol, mae hyn yn cynyddu’r broblem. Ychwanegwyd fod yr Adran yn ceisio rhoi cynlluniau amgen eu lle fel eu bod yn cyrraedd y targed.\n¾ Nodwyd fod cynnydd i’w gweld mewn niferoedd o blant mewn gofal dros Gymru a nodwyd y broses o osod plentyn mewn gofal. Pwysleisiwyd fod 95% o achosion wedi mynd drwy’r llys, a bod hyn yn amlygu fod proses gadarn yn eu lle a'r llys sydd yn penderfynu ar unigolion. Mynegwyd fod angen gweithio gyda theuluoedd i osgoi trefn gyfreithiol.\nADRODDIAD PERFFORMIAD YR AELOD CABINET DROS ADDYSG PDF 114 KB\nCyflwynwyd yr adroddiad gan nodi y bydd yn cyfeirio at dair blaenoriaeth sydd i’w weld yng nghynllun y Cyngor. Mynegwyd o ran prosiect Cryfhau Arweinyddiaeth fod y Cyngor wedi cytuno ar gyfundrefn gyda GwE o ran trefniadau hyfforddi perthnasol. Ychwanegwyd mai cynllun cyntaf y prosiect hwn yw mynd i’r afael a heriau yn ymwneud â denu a recriwtio arweinyddion a rheolwyr canol yn Ysgolion Uwchradd Meirionydd.\nEdrychwyd ar Raglen Ysgolion yr 21ain Ganrif, gan nodi fod gwaith adeiladu wedi cychwyn ar greu ysgol newydd ar gyfer Ysgol y Garnedd ym Mangor. Nodwyd y bydd Ysgol Godre’r Berwyn yn agor ei ddrysau ar yr 2il Medi 2019; ychwanegwyd fod problemau wedi codi o ran cyllideb i’r ysgol newydd yn dilyn dyled oedd i’w gweld yn un o’r ysgolion, ond fod hyn bellach wedi ei datrys ac mae pawb yn disgwyl yn eiddgar i’r ysgol agor. Mynegwyd fod gwaith cychwynnol wedi cychwyn i edrych i adeiladu ysgol newydd yng Nghricieth drwy drafodaethau cychwynnol gyda Chyrff Llywodraethol Ysgol Treferthyr ac Ysgol Llanystumdwy.\nTynnwyd sylw at Drawsnewid y Ddarpariaeth Anghenion Dysgu Ychwanegol a Chymhwysiad, gan nodi fod prif ffocws y cynllun hwn yn canolbwyntio ar addasu’r gwasanaeth i ddygymod a newid yn Neddfwriaeth Adnoddau Dysgu Ychwanegol. Ychwanegodd fod yr Aelod Cabinet yn awyddus i weld ymyrraeth blynyddoedd cynnar a’r ddarpariaeth 16-25 yn cael ei drafod gan y Bwrdd Cefnogi Pobl maes o law.\n¾ Holwyd beth oedd am ddigwydd i gynllun TRAC, cynllun llwyddiannus sydd yn cael ei ariannu drwy Gronfa Ewrop. Nodwyd fod y dyfodol yn aneglur ond fod cryfder yn y math yma o gynlluniau.\nADRODDIAD PERFFORMIAD YR AELOD CABINET DROS DAI PDF 112 KB\nEitem 15 - Atodiad 1 - Mesurau Perfformiad , eitem 15. PDF 33 KB\nCyflwynwyd yr adroddiad gan nodi fod camau yn cael ei wneud i symud i drefn cwbl newydd a chyffroes gyda dyfodiad yr Adran, Pennaeth a Strategaeth Dai newydd. Mynegwyd fod yr adroddiad yn adlewyrchu profiad ac effeithlonrwydd y staff. Er hyn, ychwanegwyd, fod heriau yn wynebu'r adran newydd.\nNodwyd fod y staff yn rhagweithiol ac yn gweld yr adran newydd fel cyfle i wneud mwy. Diolchwyd i staff am eu gwaith.


Babanod - Y Feithrinfa - Prifysgol Caerdydd\nCynnig diogelwch, cynhesrwydd, cariad ac anwyldeb\nDiwallu anghenion sylfaenol y baban unigol, bwydo, newid, cysgu ac ati\nCynnig amrywiaeth o weithgareddau ysgogol sy'n canolbwyntio ar ddatblygiad gweledol, clywedol a cyffyrddol babanod\nCynorthwyo datblygiad cymdeithasol, corfforol ac emosiynol\nCynnig cyfleoedd i blant fod yn greadigol a'u hamddiffyn a'u goruchwylio'n briodol ar yr un pryd\nYmgyfarwyddo plant ag amser grwpiau bychain, canu, edrych ar lyfrau, ac ati\nMae oedran y plant yn yr adran hon yn amrywio o 10 wythnos i 2 oed. Fel arfer, mae babanod yn barod i symud ymlaen i'r adran nesaf pan maent yn gallu cerdded ac yn barod yn emosiynol ac yn gymdeithasol i ryngweithio â phlant hŷn ac yn teimlo'n ddiogel gyda nhw.\nGwneir pob ymdrech i gadw at ddymuniadau'r rhieni mewn cysylltiad â phob elfen o anghenion eu plant. Croesewir rhieni unrhyw adeg.\nRhaid i'r holl boteli fod wedi'u paratoi, ac mae modd dod â bwyd solet. Bydd y Feithrinfa yn darparu cinio a gaiff ei baratoi'n addas os oes angen. Codir amdano ar wahân i'r ffioedd. Bydd dillad sbâr ar gyfer digwyddiadau annisgwyl yn cael eu cadw'n ddiogel ar fachyn penodol eich plentyn.\nMae'r adran yn cynnwys dwy ystafell gyfagos lle caiff babanod iau eu cadw'n ddiogel a'r babanod hŷn rwydd hynt i gropian a cherdded yn ddirwystr.\nYn anad dim, mae'r ddwy ystafell yn cynnig gofod, cysur a diogelwch. Maent wedi'u gosod i annog y plant i wneud defnydd llawn o'u holl sgiliau mewn amgylchedd braf, cyfeillgar a gofalgar drwy fanteisio'n llawn ar ddewis eang o deganau.\nAr wahân i deganau ac offer arferol, rydym hefyd yn cynnig gweithgareddau gydag eitemau bob dydd fel sosbenni a llwyau, carpion papur a blychau cardfwrdd, tywod, dŵr, paent a lliwiau.\nRhoddir sylw personol mor aml â phosibl, yn enwedig wrth fwydo a newid cewynnau.\nMae ystafell ar wahân lle mae gan bob baban grud unigol. Mae gan yr ystafell hon ddyfais monitro babanod sydd ymlaen drwy'r amser, ac mae'r staff yn cadw llygad yn rheolaidd hefyd.\nBydd y plant yn dechrau gwneud ffrindiau, yn dysgu rhannu teganau ac yn rhyngweithio â'u cyfoedion. Rydym yn annog y plant i gymryd rhan mewn gweithgareddau cyffredin megis helpu i dacluso'r teganau y maent wedi chwarae gyda nhw.\nErbyn yr oed yma, byddant yn dechrau adnabod gwrthrychau, lluniau ac yn datblygu ymwybyddiaeth o bethau maent yn eu hoffi a'u cas bethau. Drwy gysylltu geiriau, storïau, caneuon a rhigymau, rydym yn helpu i ddatblygu dealltwriaeth y plant o'r byd o'u cwmpas ac yn eu hannog i ddatblygu eu iaith, eu gwybodaeth a'u hyder.


Allyriadau hedfan: Mae ASEau yn delio â Llywyddiaeth Gwlad Groeg yr UE - Gohebydd yr UE\ngollyngiadau o awyrennau: ASEau cyrraedd delio â Llywyddiaeth yr UE Groeg\nBydd deddfwriaeth yr UE ar lwfansau allyriadau hedfan yn cwmpasu hediadau o fewn yr UE yn unig tan ddechrau 2017, ond bydd yn berthnasol i bob hediad i'r UE neu oddi yno wedi hynny, meddai cytundeb anffurfiol y daeth ASEau a Llywyddiaeth y Cyngor ddydd Mawrth. Byddai'r ddeddfwriaeth hefyd yn ei gwneud yn ofynnol i aelod-wladwriaethau adrodd ar sut y maent yn gwario refeniw o ocsiwn lwfansau allyriadau.\n“Mae’r trafodaethau wedi bod yn anodd iawn, ond yn y diwedd, fe wnaethon ni lwyddo. O ran yr amgylchedd, mae’r fargen hon yn well na safbwynt y Cyngor, ond hefyd yn well na chynnig y Comisiwn, ”meddai’r ASE arweiniol Peter Liese (EPP, DE) ar 5 Mawrth. “Mae prif elfen cyfaddawd yn ymwneud â’r cwmpas. T.\nPynciau cysylltiedig:allyriadau hedfanETSLlywyddiaeth Groeg\nBarn: Putin wedi dioddef ergyd ddifrifol\nRhywogaethau estron goresgynnol: ASEau yn dod i gytundeb\nMae'r Comisiwn yn gwahodd sylwadau ar ganllawiau cymorth gwladwriaethol #EUEmissionTradingSystem diwygiedig\n#EUETS: System Masnachu Allyriadau'r UE - cytundeb pwysig rhwng y Senedd a'r Cyngor yn cyflawni ymrwymiad yr UE i droi Cytundeb Paris yn realiti\nMae diwygio #ETS yn adfer sicrwydd rheoliadol ond mae bylchau yn parhau\n#ETS Aviation: Ni ddylid caniatáu i gwmnïau Prydeinig 'gymryd mantais' #Brexit\n#Aviation: bleidleisio Senedd Ewrop i gynnwys hedfan rhyngwladol yn y farchnad carbon Ewrop\nDiwygiadau allweddol #ClimateChange ASE Ceidwadol gyda chefnogaeth y Senedd


Mae Kissel yn bwdin Rwsia traddodiadol. Effaith fuddiol ar y stumog, yn helpu gyda wlserau, gastritis, afiechydon pancreas. Ond mae ganddo hefyd eiddo sy'n cryfhau'r cadeirydd.\nMae'r plant yn ddefnyddiol mewn symiau cyfyngedig, dim mwy na dwywaith yr wythnos, un gwydraid y dydd. Mae Kissel ar gyfer plentyn hyd at flwyddyn yn storfa o fitaminau a mwynau, ac mae hefyd yn helpu i ennill pwysau.\nPryd y gallaf roi kissel i'r babi?\nFe'i cyflwynir yn ogystal ag unrhyw nodiad arall - cyn y prif bryd. Er mwyn rhoi pisin gynnes o kiselnyj o reidrwydd, mae'n well mewn cinio neu ar fyrbryd canol y prynhawn.\nSut i goginio jeli i blentyn?\nY mwyaf defnyddiol yw jeli o ffrwythau a llysiau ffres. Mae Kiseli o grawnfwydydd yn faethlon ac wedi'i dreulio'n dda. Yn ystod y coginio, mae bron bob amser, ychwanegir starts a siwgr, oherwydd hyn, peidiwch â chamddefnyddio jeli yn niet y babi. A nawr, gadewch i ni edrych ar ychydig o ryseitiau a fydd yn dangos yn gywir sut i ferwi bachgen i blentyn.\nGwenithen ar gyfer plant\ngwenith ceirch - 0,5 kg;\ndŵr - 1 l.;\nbara du - 1 slice.\nRhowch y blychau a'r bara yn y dŵr am y noson. Yn y bore, sychwch y màs trwy gribiwr, ar ôl cael gwared ar y bara. Coginiwch nes cysondeb trwchus, ar dân fechan, gan droi'n rheolaidd. Mae Kissel yn barod i'w ddefnyddio.\nKissel o lyngaeron i blant\naeron o fraeneron - 100 gr.;\nsiwgr - 6 llwy fwrdd. l.;\ndŵr - 2 eitem;\nstarts tatws - 4 llwy fwrdd.\nTrefnwch yr aeron ar strainer a churo gyda dŵr berw.\nAr ôl i'r dŵr fynd i ffwrdd, ymestyn yr aeron â llwy. Ceisio casglu'r sudd mewn unrhyw fwyd cyfleus.\nMae'r sudd sy'n deillio'n cael ei roi ar y silff yn yr oergell.\nMae'r aeron sy'n weddill wedi'u lapio mewn gwisg a gwasgu'r sudd i mewn i sosban enamel.\nMae aeron yn llenwi â dŵr ac yn caniatáu i ferwi.\nTorrwch y broth ac ychwanegu siwgr iddo, dewch â berw.\nSylfaen dilys mewn sudd a gafwyd o fraeneron. Gellir ei wanhau mewn 100 gr. dŵr.\nArllwyswch yn araf i addurniad.\nGadewch i'r berwi gryn dipyn.\nTynnwch o'r plât ac ychwanegu'r sudd llugaeron sy'n weddill.\nJeli llaeth i blant\nllaeth - 400 g;\nstarts - 3 llwy fwrdd. l.;\nCymerwch 300 gr. Llaethwch a berwi'n droi'n gyson. Ychwanegwch siwgr. Mewn cann gram o starts llaeth gwanith. Arllwyswch y starts yn araf i laeth llaeth a'i dynnu oddi ar y plât.\nYchwanegwch fanillin i'r jeli gorffenedig. Gallwch ychwanegu surop ffrwythau neu jam. Ond dim ond os nad oes gan y plentyn alergeddau.\nPennawd yn y pen\nSut i fwydo plentyn o fysyn yn gyflym ac yn ddi-boen?\nPantyhose dan wisg goch\nAraucaria Ystafell - Nodweddion o ofalu am goeden Nadolig bach\nHaircut gyda siswrn poeth - holl gynnyrch y driniaeth\nGofal rhosyn Tsieineaidd


4. Dychwelyd i Astudio/Tynnu’n Ôl o’r Brifysgol\nAsesu a Chynnydd > Gohirio Astudio (Rhaglenni a Addysgir yn Unig) > 4. Dychwelyd i Astudio/Tynnu’n Ôl o’r Brifysgol\nGohirio Astudio (Rhaglenni a Addysgir yn Unig)\n1. Rheoliadau Cyffredinol\n2. Ceisiadau i Ohirio Astudiaethau\n3. Gorfod Gohirio Astudiaethau\nRhaid i Golegau sicrhau bod myfyrwyr sy’n dychwelyd ar ôl gohirio eu hastudiaethau yn ffit i wneud hynny.\nYn achos gohiriad am resymau iechyd, bydd hyn yn cynnwys cadarnhad gan Adran Iechyd Galwedigaethol y Brifysgol (a/neu gan unrhyw ymarferwr cymwys arall a nodir gan y Brifysgol) ei bod yn addas i'r myfyriwr ailddechrau astudio.\nYn achos amgylchiadau personol, disgwylir i’r myfyriwr arwyddo datganiad sy’n cadarnhau nad yw’r amgylchiadau personol bellach yn effeithio ar ei astudiaethau.\nYn achos pryderon ariannol, disgwylir i’r myfyriwr ddarparu tystiolaeth ei fod wedi bodloni ei ymrwymiadau ariannol ac y bydd yn parhau i wneud hynny.\nNi fydd cyfnod hwyaf posibl yr ymgeisyddiaeth yn cael ei ymestyn yn awtomatig ar gyfer ymgeiswyr sy’n gohirio eu hastudiaethau. Gall ymgeiswyr ymestyn eu cais i ohirio eu hastudiaethau cyhyd â’u bod yn medru cwblhau eu rhaglen astudio neu ennill cymhwyster ymadael o fewn cyfnod hwyaf posibl eu hymgeisyddiaeth. Bydd ymgeiswyr y mae arnynt angen ymestyn cyfnod hwyaf posibl eu hymgeisyddiaeth yn gorfod gwneud cais am hynny dan y rheoliadau penodol.\nOs bydd ymgeisydd yn methu dychwelyd i astudio erbyn y dyddiad a nodwyd, ac os na cheir ymateb i unrhyw ymgais gan y Coleg neu'r Brifysgol i gyfathrebu ag ef, bydd y Brifysgol yn cymryd yn ganiataol ei fod wedi tynnu’n ôl o’r Brifysgol. Bydd yr ymgeisydd yn cael ei hysbysu’n ysgrifenedig o’r ffaith ei fod wedi tynnu’n ôl o’r Brifysgol, a bydd ei gofnod yn cael ei newid yn unol â hynny. Bydd hawl gan y myfyriwr i apelio yn erbyn y penderfyniad yn unol â'r Rheoliadau Apeliadau Academaidd.\nOs nad yw ymgeisydd yn dychwelyd i astudio erbyn y dyddiad a nodwyd, ac os na cheir ymateb i unrhyw ymgais gan y Coleg neu'r Brifysgol i gyfathrebu â'r myfyriwr, bydd y Brifysgol yn cymryd yn ganiataol ei fod wedi tynnu’n ôl o’r Brifysgol. Bydd yr ymgeisydd yn cael ei hysbysu’n ysgrifenedig ei fod wedi cael ei dynnu’n ôl o’r Brifysgol, a chaiff ei gofnod ei ddiwygio. Bydd hawl gan y myfyriwr i apelio yn erbyn y penderfyniad yn unol â'r Rheoliadau Apeliadau Academaidd\n< 3. Gorfod Gohirio Astudiaethau | >


Penodi Michel Barnier yn Gynghorydd Arbennig i'r Arlywydd von der Leyen - Gohebydd yr UE\nMae casgliad Cytundeb Masnach a Chydweithrediad yr UE-DU ar 24 Rhagfyr 2020 yn golygu y bydd mandad llwyddiannus iawn y Tasglu ar gyfer Cysylltiadau â'r Deyrnas Unedig (UKTF) yn dod i ben. Bydd UKTF yn peidio â bodoli ar 1 Mawrth 2021.\nEr mwyn cefnogi gweithredu a monitro'r Cytundebau gyda'r DU yn effeithlon ac yn drylwyr, mae'r Comisiwn Ewropeaidd wedi penderfynu sefydlu Gwasanaeth newydd ar gyfer Cytundebau UE-DU (UKS). Bydd yr UKS yn rhan o Ysgrifenyddiaeth Gyffredinol y gwasanaethau arlywyddol a bydd yn weithredol ar 1 Mawrth 2021. Bydd mandad a hyd y gwasanaeth newydd ei greu yn cael ei adolygu'n barhaus. Bydd yr UKS yn cydweithredu'n agos â'r HRVP.\nBydd Michel Barnier yn dod yn Gynghorydd Arbennig i Lywydd y Comisiwn von der Leyen ar 1 Chwefror 2021. Bydd yn cynghori'r llywydd ar weithredu Cytundeb Tynnu'n ôl yr UE-DU ac yn darparu arbenigedd yng ngoleuni cwblhau proses gadarnhau'r UE o'r Cytundeb Masnach a Chydweithrediad yr UE-DU.\nPenodwyd yr Is-lywydd Maroš Šefčovič, sy'n gyfrifol am gysylltiadau rhyng-sefydliadol a rhagwelediad, yn aelod o'r Comisiwn i gyd-gadeirio a chynrychioli'r Undeb Ewropeaidd yn y Cyngor Partneriaeth, a sefydlwyd gan y Cytundeb Masnach a Chydweithrediad yr UE-DU.\nPynciau cysylltiedig:euMichel Barnier\nMae Samskip yn lansio gwasanaethau cynwysyddion uniongyrchol rhwng Amsterdam ac Iwerddon


Cwestiynau Cyffredin - Jiangsu KingRay Cyfansawdd Deunydd Co, Ltd\nTyrbin gwynt leinin rhyddhau llwydni & leininau yn rhan o ystod o gynnig gwneud o ffabrigau PTFE gorchuddio. Gall y deunyddiau hyn eu defnyddio i ganiatáu rhyddhau hawdd o'r adrannau llwydni unwaith halltu.\nSut mae Tyrbinau Gwynt a wnaed?\nSut mae eich PTFE ffabrig gwydr wedi ei araenu dod i mewn i'w defnyddio?\nY ddau dulliau y cyfeirir atynt yn gyffredinol yn defnyddio byddai ffabrig gwydr PTFE gorchuddio â mowldiau darparu ryddhau hawdd llinell unwaith y bydd y broses yn cael ei orffen. Byddai'r budd yn y wyneb llyfn ar y llafn oherwydd strwythur cryno iawn o arwynebedd y deunyddiau dalen PTFE.\nSut mae eich ffabrig PTFE yn dal yn ei le?\nMae ein deunyddiau yn cael eu cyflenwi gyda glud silicon perfformiad uchel a fydd yn dal yn y tymereddau uchel ynghlwm wrth halltu llafnau mewn awtoclaf. Byddai'r tymheredd uchaf byddem yn argymell ar gyfer ein gludiog fod dim mwy na 250 Celsius neu Fahrenheit 480.\nSut allwn ni brynu'r hyn?


Ofcom yn gosod y rheolau terfynol ar gyfer arwerthiant tonnau awyr symudol - Ofcom\nOfcom yn gosod y rheolau terfynol ar gyfer arwerthiant tonnau awyr symudol\nHeddiw, mae Ofcom wedi cyhoeddi sut y byddwn yn rhyddhau tonnau awyr pwysig i helpu i wella band eang symudol a chefnogi'r broses o gyflwyno 5G.\nOfcom sy'n rheoli tonnau awyr – neu sbectrwm – y DU, sef adnodd y mae pen draw iddo sy'n hanfodol ar gyfer gwasanaethau di-wifr, gan gynnwys ffonau symudol.\nI helpu i wella gwasanaethau symudol a sicrhau bod mwy o bobl yn gallu cael gafael ar rwydweithiau 5G, byddwn yn rhyddhau rhagor o donnau awyr symudol mewn arwerthiant.\nBydd y cwmnïau tonnau awyr yn bidio am\nYn yr arwerthiant, bydd cwmnïau yn cynnig prisiau am sbectrwm mewn dau fand amledd gwahanol.\nY band 700 MHz. Mae’r tonnau awyr hyn yn ddelfrydol ar gyfer darparu signal symudol o ansawdd da, dan do ac ar draws ardaloedd eang iawn, gan gynnwys yng nghefn gwlad. Bydd rhyddhau'r tonnau awyr hyn hefyd yn rhoi hwb i gapasiti rhwydweithiau symudol heddiw – gan gynnig gwasanaeth mwy dibynadwy i gwsmeriaid.\nY band 3.6-3.8 GHz. Mae'r tonnau awyr hyn yn cael eu defnyddio ar gyfer 5G ac yn gallu cludo nifer o gysylltiadau data mewn ardaloedd poblog dwys.\nSut bydd yr arwerthiant yn gweithio\nYn debyg i’n harwerthiant sbectrwm yn 2018, bydd dau gam yn arwerthiant eleni. Fel hyn bydd yn gweithio:\nPrif gam. Bydd cwmnïau yn cynnig prisiau am donnau awyr mewn sawl ‘lot’ ar wahân yn gyntaf, er mwyn pennu faint o sbectrwm fydd pob cwmni yn ei ennill.\nCam neilltuo. Ceir wedyn rownd o gynigion i bennu’r amleddau penodol fydd yn cael eu neilltuo i'r cynigwyr llwyddiannus.\nCefnogi cystadleuaeth yn y farchnad symudol\nMae gan Ofcom ddyletswydd i sicrhau bod sbectrwm yn cael ei ddefnyddio'n effeithlon. Rydym hefyd yn sicrhau bod cwmnïau’n gallu cystadlu'n deg a bod gan gwsmeriaid ddewis cryf o rwydweithiau symudol. Er mwyn helpu i gynnal cystadleuaeth gref ym marchnad symudol y DU, byddwn yn gosod cap o 37% ar gyfanswm y sbectrwm y gall un cwmni fod yn berchen arno ar ôl yr arwerthiant.\nGwella darpariaeth symudol\nAr 9 Mawrth, cyhoeddodd Llywodraeth y DU ei bod wedi dod i gytundeb gyda’r pedwar cwmni rhwydweithiau symudol - BT/EE, O2, Three a Vodafone – i sefydlu Rhwydwaith Gwledig a Rennir er mwyn gwella darpariaeth symudol ar draws y DU. Mae hyn yn golygu y bydd pob cwmni’n ymrwymo i ddarparu darpariaeth 4G o ansawdd da i o leiaf 90% o’r DU dros chwe blynedd.\nWrth i gwmnïau symudol gydweithio, gyda chefnogaeth cyllid gan y Llywodraeth, bydd y cytundeb yn cyflawni darpariaeth well nag y gallai Ofcom fod wedi'i fynnu o dan ein pwerau, ac felly ni fyddwn yn cynnwys dyletswyddau darpariaeth yn ein harwerthiant.\nMae’r galw am allu mynd ar-lein wrth symud ar gynnydd, gyda chwsmeriaid symudol yn defnyddio bron i 40% yn fwy o ddata o un flwyddyn i'r llall. Felly bydd rhyddhau’r tonnau awyr hyn yn rhoi hwb mawr ei angen i gapasiti - gan helpu cwsmeriaid ffonau symudol i gael gwasanaeth gwell.\nMae'r galw am allu mynd ar-lein wrth symud ar gynnydd, gyda chwsmeriaid symudol yn defnyddio bron i 40% yn fwy o ddata o un flwyddyn i'r llall. Felly bydd rhyddhau'r tonnau awyr hyn yn rhoi hwb mawr ei angen i gapasiti-gan helpu cwsmeriaid ffonau symudol i gael gwasanaeth gwell.\nRydyn ni hefyd yn rhyddhau rhagor o donnau awyr i helpu i sicrhau lle'r DU fel arweinydd byd yng nghyswllt 5G"\nPhilip Marnick, Cyfarwyddwr Grwp Sbectrwm, Ofcom\nRhyddhau tonnau awyr ar gyfer gwasanaethau symudol y flwyddyn nesaf


Hugh Brython Hughes - Wicipedia\nHugh Brython Hughes\nathro ysgol a llenor\nAwdur llyfrau plant Cymraeg oedd Hugh Brython Hughes (8 Ebrill 1848 – 24 Gorffennaf 1913), a gyhoeddai wrth yr enw H. Brython Hughes. Cyhoeddodd nifer o straeon, cerddi a thestunau eraill ar gyfer plant a phobl ifanc ar droad yr 20g.\n8 Ebrill 1848\n24 Gorffennaf 1913\n3.1 Gwaith H. Brython Hughes\nGaned Hughes ym mhentref Tregarth, ger Bangor yn yr hen Sir Gaernarfon (Gwynedd) yn 1848, yn unig fab y llenor Hugh Derfel Hughes. Cafodd ei addysg yng Ngholeg y Normal, Bangor, ac ar ôl graddio bu'n gweithio fel athro ysgol yn Walsall, Abercain, Gwalchmai, Y Bala a Llaneilian. Bu farw yn Aberystwyth yn 1913.\nBu'n gyfranwr cyson i gylchgronau Cymraeg, yn enwedig Cymru'r Plant, cylchgrawn O. M. Edwards. Cyhoeddodd sawl llyfr o gyfieithiadau o chwedlau gwerin, yn cynnwys Rhamant Plât y Pren Helyg o Tsieina a fersiwn o ddamhegion Aesop. Mae llawer o'i gyfieithiadau o chwedlau gwerin yn aros heb ei gyhoeddi. Ysgrifennodd nifer o straeon gwreiddiol hefyd, yn arddull rhamantaidd y cyfnod, a fwriedid yn bennaf fel llyfrau i ddysgu darllen Cymraeg i blant.\nYstyrir bod gwaith H. Brython Hughes yn pontio'r cyfnod rhwng llenyddiaeth plant foesol y 19g a llenyddiaeth fwy anturus yr 20g. Mae'r rhan fwyaf o'i gyfrolau yn ddarlunedig gan arlunwyr Cymreig cyfoes fel Downing Williams a T. Prytherch ac yn llyfrau deniadol.\nGwaith H. Brython HughesGolygu\nTlysau Ynys Prydain (Hughes a'i Fab, Wrecsam, 1902). Seiliedig ar y rhestr o Dri Thlws ar Ddeg Ynys Prydain chwedlonol.\nYstorïwr y Plant (Cyfres y Ffynnon Loew, 1908)\nDamhegion Aesop (Hughes a'i Fab, 1908)\nBrenin yr Afon Aur (Gwasg Gee, 1908). Cyfieithiad o stori gan John Ruskin\nTair Cwpan Aur (Gwasg Gee, Dinbych, 1909)\nMelin Law y Tylwyth Teg (Caernarfon, d.d.)\nRhamant Plât y Pren Helyg (1916). Cyhoeddwyd ar ôl ei farwolaeth.\nSawl cyfrol yn y gyfres Cyfres y Brython (1909-13)\nGwynn Jones, 'Hugh Brython Hughes', yn Dewiniaid Difyr (Gwasg Gomer, 1983)\nWedi dod o "https://cy.wikipedia.org/w/index.php?title=Hugh_Brython_Hughes&oldid=9887921"\nLast edited on 14 Mawrth 2020, at 21:35\nNewidiwyd y dudalen hon ddiwethaf ar 14 Mawrth 2020, am 21:35.


Problemau Cysgu – meddwl.org\nMae pawb yn cael nosweithiau lle rydym yn ei chael yn anodd i syrthio i gysgu, yn deffro yn y nos neu yn cael breuddwydion sy’n tarfu ar ein cwsg. Mae hyn yn gwbl normal. Yn aml, bydd y problemau hyn yn datrys eu hunain ar ôl cyfnod byr o amser.\nFodd bynnag, os oes gennych broblemau cysgu sy’n para wythnosau, misoedd neu flynyddoedd, gall hyn gael effaith ar eich bywyd o ddydd i ddydd.\nMae faint sydd ei angen ar bob unigolyn yn amrywio; fodd bynnag, argymhellir y dylai oedolyn iach gysgu, ar gyfartaledd, rhwng saith a naw awr y noson. Y peth pwysig yw eich bod yn cael cwsg o ansawdd.\nOs ydych chi’n poeni am faint o gwsg ydych chi’n ei gael ac ansawdd eich cwsg, a’i effeithiau ar agweddau eraill o’ch bywyd, dylech siarad gyda’ch meddyg teulu a fydd yn gallu helpu a darparu arweiniad a chefnogaeth bellach.\nSut i gysgu’n well : Y Sefydliad Iechyd Meddwl (pdf)\nProblemau cysgu a sut i’w rheoli : NCMH (pdf)\nGwybodaeth i fyfyrwyr ynghylch cysgu : Prifysgol Bangor (pdf)\nSut i ymdopi â phroblemau cysgu : mind.org.uk


Miliwn i’r mawnogydd – Golwg360\n6 Hydref 2017 am 09:49\nMae Llywodraeth Cymru wedi rhoi £1 miliwn at adfer tir mawnog mewn dau barc cenedlaethol ar ucheldiroedd Cymru.\nY gobaith yw helpu i atal carbon rhag cael ei ollwng i’r awyr a lleihau’r peryg o lifogydd sydyn ar lawr gwlad.\nFe fydd pedwar corff – Parciau Cenedlaethol Eryri a Bannau Brycheiniog, Cyfoeth Naturiol Cymru a’r Ymddiriedolaeth Genedlaethol – yn cydweithio ar y prosiect tair blynedd.\nMae tair swydd newydd eisoes wedi eu hysbysebu yn y wasg – un rheolwr prosiect a swyddog yr un yn y ddau Barc Cenedlaethol.\n‘O les i bawb’\n“Mae adfer mawnogydd o les i bob elfen o gymdeithas heddiw gan ei fod yn lleihau lefelau carbon sy’n cael eu gollwng i’r awyr, yn gwella ansawdd dŵr ac yn gwella rheolaeth afonydd,” meddai Rhys Owen, Pennaeth Amaeth a Chadwraeth Parc Cenedlaethol Eryri.\n“Bydd yn helpu rheolwyr tir i wella cyfleoedd pori, yn cadw nodweddion arbennig ein tirweddau hanesyddol ac yn diogelu nodweddion cynhanesyddol.”\nDyma’r diweddara’ mewn cyfres o brosiectau i geisio gwarchod ac adfer mawnogydd.\nEr mai dim ond 3% o wyneb y ddaear sy’n dir mawnog, y gred yw ei fod yn storio 30% o’r carbon.\nGall mawnogydd iach atal llifogydd trwy sugno dŵr ac arafu ei lif i afonydd,


Cit newydd i garfan lefel mynediad\nIau Hyd 11\nMae myfyrwyr lefel mynediad yng Ngholeg Sir Gâr yn arddangos edrychiad proffesiynol diolch i strip pêl-droed newydd a ddarparwyd gan Leisure Leagues, darparwr mwyaf cynghreiriau pêl-droed timoedd bach y Deyrnas Unedig.\nNod rhaglen lefel mynediad y coleg yw helpu'r rheiny ag anghenion ychwanegol a chorfforol i gael mynediad i addysg, dysgu sgiliau byw ac ennill sgiliau ar gyfer datblygiad a dilyniant.\nMeddai Kevin Harrison, rheolwr ardal ar gyfer Leisure Leagues: “Rydym yn hapus iawn i barhau ein perthynas barhaus gyda staff cefnogol yng Ngholeg Coleg Sir Gâr, a defnyddio eu cyfleusterau ardderchog.\n“Mae yna lawer o fuddion corfforol a chymdeithasol yn gysylltiedig ag aros yn actif ac mae pêl-droed yn darparu'r cyfle perffaith i bob oedran a gallu gadw'n ffit a chael hwyl.\n“Edrychwn ymlaen at ddilyn pob tîm yn y coleg eleni ac mae croeso i dimau newydd bob amser.”\nMeddai Matthew Jones, darlithydd lefel mynediad a chydlynydd gwobr Dug Caeredin: “Mae'r crysau'n gaffaeliad gwych ar gyfer y gamp a lefel mynediad.\n“Yn y gorffennol, rydym wedi gorfod cael benthyg cit, felly gyda chynnydd cyson o ran twrnameintiau dros y blynyddoedd, rhown ddiolch mawr i Kevin Harrison yn Leisure Leagues, gwerthfawrogir y cit yn fawr iawn.”\nLlun: o'r chwith, darlithydd Coleg Sir Gâr Matthew Jones, rheolwr ardal Leisure Leagues Kevin Harrison, rhai aelodau o garfan bêl-droed lefel mynediad, swyddog datblygu chwaraeon 5x30 Natalie Allen a Marc Davies.


Mae Cynulliad Bwyd Caerfyrddin - platfform ar-lein sy'n galluogi cyswllt uniongyrchol rhwng y cwsmeriaid a'r cynhyrchwyr - yn helpu pobl i gael mwy o reolaeth ar yr hyn sydd ar eu platiau yn ogystal â chefnogi busnesau lleol.\nBu'r Cynulliad yn dathlu ei ben-blwydd cyntaf yr wythnos hon. Erbyn hyn, mae ganddo 700 o gwsmeriaid ac 20 o gynhyrchwyr ac mae ffrwythau, llysiau, cig, cynhyrchion llaeth a nwyddau wedi'u pobi yn cael eu gwerthu a'u casglu bob wythnos.\nMae'r cwsmeriaid yn archebu eu nwyddau drwy ddefnyddio'r platfform ar-lein, gan roi ceisiadau arbennig i'r cynhyrchwyr os oes angen, cyn iddynt gasglu'r nwyddau ar y diwrnod casglu yn Xcel yn Nhre Ioan, Caerfyrddin, neu The Warren yn Heol Mansel, Caerfyrddin.\nYn ogystal â chefnogi'r economi leol, mae'r Cynulliad hefyd yn rhoi manteision o ran iechyd a'r amgylchedd - gall cwsmeriaid gael gwybod yn union beth sydd yn eu bwyd, ac mae'r ôl-troed carbon yn llai hefyd gan fod y bwyd yn teithio pellter o 28 milltir i'r pwynt casglu ar gyfartaledd, o'i gymharu â thua 600 o filltiroedd i'r archfarchnad.\nMae hefyd yn lleihau gwastraff gan nad oes unrhyw beth yn cael ei gasglu na'i bobi oni bai bod cwsmer yn ei archebu.\nMae'r trefnydd, Carrie Laxton, yn feddyg teulu sydd wedi ymddeol. Gwelodd fuddion Cynulliad Bwyd a phenderfynodd ei sefydlu yng Nghaerfyrddin gyda chymorth Cyngor Sir Caerfyrddin.\n"Mae cynhyrchwyr lleol yn brwydro i gael bywoliaeth, ac mae hon yn ffordd ddelfrydol o'u cefnogi," meddai.\n"Mae gennym rhwng 12 a 18 o gynhyrchwyr y rhan fwyaf o'r wythnosau sy'n gosod marchnad fach yn ein mannau casglu er mwyn cwrdd â'u cwsmeriaid a dosbarthu'r nwyddau y maent wedi'u harchebu ymlaen llaw. Mae'n sicrhau bod bwyd lleol da yn fwy hygyrch i bobl leol yn ogystal â chefnogi cynhyrchwyr lleol.”\nDywedodd Cefin Campbell, yr Aelod o Fwrdd Gweithredol Cyngor Sir Caerfyrddin dros Faterion Gwledig: "Mae hon yn ffordd wych o gefnogi'r economi leol a chynhyrchwyr lleol. Mae diwydiannau gwledig yn parhau i gael anhawster ond wrth i gwsmeriaid ddod yn fwy ymwybodol o'r hyn y maent yn ei fwyta, gobeithiwn y byddant yn mynd yn ôl i'r ffordd fwy traddodiadol o siopa, sef prynu gan ffermwyr, pobwyr a chigyddion lleol.\n"Mae'r Cynulliad Bwyd yn helpu i gysylltu'r cwsmeriaid â'r cynhyrchwyr a thrwy ddod â'r elfen fodern o archebu ar-lein, mae'n gweithio'n dda ar gyfer nifer gynyddol o bobl."\nGellir canfod rhagor o wybodaeth am y Cynulliad bwyd trwy fynd i'r wefan


Rydych chi yn: Hafan > Curadurol ac ymchwil > Llyfrgell > Gwasanaethau\nPrif amcan y Llyfrgell yw darparu adnoddau gwybodaeth i staff yr Amgueddfa. Fodd bynnag, gall ddarparu adnoddau i ymchwilwyr bona fide sy'n chwilio am ddeunydd nad yw ar gael yn rhwydd o lyfrgelloedd eraill.\nOs oes arnoch angen edrych ar ddeunyddiau’r llyfrgell, darllenwch y canllawiau a ganlyn er mwyn manteisio i’r eithaf ar yr wybodaeth sydd ar gael. Dewiswch un o’r opsiynau isod am ragor o wybodaeth:\nCysylltiadau a Chyfeiriadau\nYn y Brif Lyfrgell ceir cyfleusterau darllen sy’n eich galluogi i edrych ar eitemau’r llyfrgelloedd adrannol. Gellir troi at rai casgliadau o fewn yr adrannau eu hunain, gan ddibynnu ar y cyfleusterau. Mae'n bosibl llungopïo (mae'r rheoliadau hawlfraint arferol yn bodoli): holwch am fanylion y costau. Mae'r lle i ddarllenwyr yn brin iawn ac mae'r holl lyfrau’n cael eu cadw mewn mannau nad oes gan ddarllenwyr hawl i fynd iddynt. Casgliadau cyfeiriol yn unig yw'r rhain.\nOs oes gennych ymholiad ynghylch project ysgol, yna cysylltwch â'r Adran Ddysgu yn gyntaf. Mae'n debygol y bydd ganddynt ddeunydd addas yn ymwneud â'r Cwricwlwm Cenedlaethol. Ar gyfer gwaith ymchwil yn bennaf y mae casgliad y llyfrgell.


Arwain ymdrechion i chwilio am rywogaethau’r ffliw eleni - Newyddion - Prifysgol Caerdydd\nArwain ymdrechion i chwilio am rywogaethau’r ffliw eleni\nMae ymchwilwyr o Brifysgol Caerdydd ac Ymddiriedolaeth GIG Iechyd Cyhoeddus Cymru yn arwain y byd o ran adnabod rhywogaethau'r ffliw a fydd ar led yn y DU ac Ewrop y gaeaf hwn.\nGyda datblygiad meddalwedd newydd sy’n archwilio samplau a gymerir o gleifion mewn ysbytai a meddygfeydd ledled Cymru, mae’r tîm yn gallu adnabod rhywogaethau’r ffliw yn gyflym. Mae hyn yn rhoi Cymru ar flaen y gad o ran mapio'r ffliw ar draws y byd.\nMae’r feddalwedd ddadansoddi yn defnyddio dulliau blaengar o ddilyniannu genomau ac mae hyn yn gadael i’r tîm ganfod rhywogaethau’r ffliw ymhen 24 awr. Mae hyn yn golygu bod y Rhyl, Castell-nedd, Penarth ac Abertawe ochr yn ochr â Hong Kong a New Mexico fel lleoliadau sy’n rhoi’r data diweddaraf i wyddonwyr sy’n olrhain sut mae’r ffliw yn lledaenu ac yn esblygu ar draws y byd.\nMae’r ymchwil o Brifysgol Caerdydd, a ariennir gan Lywodraeth Cymru a Phartneriaeth Genomeg Cymru, gyda chefnogaeth gan y Cyngor Ymchwil Feddygol a’r BBSRC, wrth wraidd gwasanaeth goruchwylio’r ffliw o fewn Iechyd Cyhoeddus Cymru.\nAr ôl cael ei gasglu, rhennir y data ar unwaith â sefydliadau gan gynnwys Sefydliad Iechyd y Byd, y Ganolfan Ewropeaidd ar gyfer Rheoli Clefydau a grwpiau ymchwil rhyngwladol.\nMae rhannu data’n gyflym yn arbennig o ddefnyddiol i sefydliadau fel Sefydliad Iechyd y Byd, sy’n ceisio olrhain a rhagweld rhywogaethau ffliw sydd ar led. Mae’r wybodaeth hon yn hanfodol er mwyn datblygu’r brechlyn ar gyfer tymor y ffliw y flwyddyn nesaf.\nYn ôl Dr Mason o Ysgol Biowyddorau Prifysgol Caerdydd: “Yn ystod y tymor ffliw presennol, Cymru sydd wedi arunigo, dilyniannu a chyflwyno’r mwyafrif helaeth o rywogaethau ffliw yn Ewrop a gafwyd drwy weithgareddau goruchwylio rhyngwladol.\n“H1N1 - un o bedair rhywogaeth ffliw sydd ar led - sydd wrth wraidd y rhan fwyaf o achosion. Mae’r wybodaeth yr ydym yn ei chynhyrchu yn allweddol ar gyfer rhagweld sut gallai’r ffliw esblygu drwy gydol y tymor hwn, yn lleol ac yn fyd-eang.\n“Fe ddaw’r broses o rannu data’n gyflym â manteision gweladwy yn ei sgîl yn syth. Ar ben hynny, ein data yw’r brif wybodaeth fydd yn llywio’r gwaith o ddatblygu’r brechlyn ar gyfer y ffliw y tymor nesaf.\n“Mae cydweithwyr o Sefydliad Iechyd y Byd, yn ogystal â gwledydd fel yr UD, y Swistir a’r Almaen, wedi sylwi ar y cyflymder ein bod yn cynhyrchu data . Mae wedi bod yn anhygoel gweld ein gwaith yn cael effaith yng Nghymru ac y tu hwnt iddi hefyd."


Tîm Swyddogion Bro Pedr\nby Gethin Morgan 9/04/2015 | 3:34 0 Posted in Arall\nMae bron blwyddyn wedi mynd ers i ni’n chwech cael ein hethol fel Tîm Swyddogion Ysgol Bro Pedr. Heb os, mae bod yn rhan o’r tîm yn fraint arbennig iawn, braint yr ydyn ni’n gobeithio wedi gwneud cyfiawnder ohoni. ‘Prysur’ yw’r gair i ddisgrifio ein blwyddyn gyda ni’n chwech yn ymgymryd mewn sawl dyletswydd – gwahanol gyflwyniadau, gwasanaeth, cyflwyno Pigion yr Ŵyl a bod yn bresennol mewn gwahanol ddigwyddiadau. Er hyn, rydyn ni wirioneddol wedi mwynhau bod yn rhan o’r tîm sy’n cynnig cyfleoedd newydd i ni a chael ffrindiau newydd wrth i ni gynrychioli’r Ysgol mewn nifer o gyfarfodydd a fforymau cenedlaethol. Ond, wrth i’n cyfnod ni fel prif swyddogion ddirwyn i ben, hoffem ddiolch i bawb am yr holl gymorth, a phob hwyl i’r swyddogion etholedig newydd ar gyfer y flwyddyn nesaf.


Hafan > Gofynion a chanllawiau elusennau > Llywodraethu elusennau Llywodraethu elusennau\nMae llywodraethu da yn hanfodol i lwyddiant unrhyw elusen ac mae'n fwy pwysig nag erioed erbyn hyn. Mae aelodau byrddau yn chwarae rôl hanfodol o ran gwasanaethu eu hachosion a'u cymunedau drwy sicrhau bod gweithdrefnau a pholisïau priodol yn eu lle i reoli adnoddau eu helusen yn effeithiol. Maent yn darparu gweledigaeth hirdymor ac yn diogelu enw da a gwerthoedd eu helusen.\nMae'r adran hon yn esbonio egwyddorion llywodraethu da, ac mae'n rhoi canllawiau manwl ar reoli adnoddau elusennau a sut i reoli risg. Mae hefyd yn rhoi dolenni i adnoddau ar faterion amgylcheddol.\nLlywodraethu da - mae'n esbonio egwyddorion sylfaenol llywodraethu da ac yn rhoi dolenni i adnoddau.\nRheoli adnoddau elusennau - mae'n rhoi canllawiau ar reoli adnoddau elusennau, gan gynnwys cyllid, tir ac eiddo, pensiynau a buddsoddiadau. Mae hefyd yn darparu canllawiau amserol i elusennau yn y dirywiad economaidd cyfredol.\nRheoli risg - mae'n rhoi canllawiau ar reoli, risgiau i fuddiolwyr, adnoddau neu enw da elusen.\nCyfrifoldeb amgylcheddol - mae'n esbonio pam ei bod hi'n bwysig ac yn cyfeirio elusennau at sefydliadau a all helpu gyda materion cyfrifoldeb amgylcheddol.


Ein Meddyliau Ein Dyfodol: Ein Galwad i Weithredu - Our Minds Our Future\nEin Meddyliau Ein Dyfodol: Ein Galwad i Weithredu\nCiplun o’n heriau\nYr angen am ddull sydd yn seiliedig ar hawliau\nRhestr o adnoddau defnyddiol\nMae yna bryderon cynyddol am les emosiynol ac iechyd meddwl pobl ifanc, gyda lleisiau cryfach yn galw am welliannau i’r ffordd rydym yn cael cymorth a chefnogaeth. Rydym yn awyddus i weld camau ymlaen yn hyn yn syth.\nNid pwy ydym sydd yn bwysig, nac ein profiadau, rydym angen cael ein gweld a’n parchu fel unigolion gyda hawliau dynol. Golygai hyn nad oes un dull o ofalu am ein lles emosiynol a’n hiechyd meddwl sydd yn gweddu pawb.\nMae ein dogfen Galwad i Weithredu yn egluro’r newidiadau rydym yn mynnu arnynt. Mae ein Galwad i Weithredu yn siarad â phawb, mae gan bob un ohonom ran i’w chwarae i wneud gwahaniaeth i’n lles emosiynol a’n hiechyd meddwl.\nFel gweithwyr proffesiynol a rhai sydd yn llunio penderfyniadau, rydym yn awyddus i chi gefnogi a chymeradwyo ein Galwad i Weithredu fel ffordd o sicrhau newidiadau positif yn eich ymarfer, penderfyniadau a’r dylanwad sydd gennych ar eraill.\nFel pobl ifanc, rydym yn awyddus bod ein Galwad i Weithredu yn gwneud i’n cyfoedion deimlo’n fwy gwybodus ac yn fwy hyderus i gymryd rhan a sicrhau bod ein lleisiau’n cael eu clywed.\nRydym yn awyddus bod y Galwad i Weithredu yma yn siarad â’r oedolion hefyd, nid oes rhaid bod yn “arbenigwyr”, mae llawer o bethau gallech chi ei wneud i helpu am eich bod chi’n malio. Rydym yn ymwybodol bod llawer ohonom yn mynd at ein rhieni, teulu, ffrindiau ac oedolion dibynadwy (athrawon, gweithwyr cefnogol, gofalwyr ayb) am wybodaeth, cefnogaeth ac arweiniad pan fydd pethau’n ddrwg.\nHoffem gymryd y cyfle hwn i ddiolch i bartneriaid Ein Meddyliau Ein Dyfodol (Cymru), ProMo-Cymru a Hafal, am y cymorth gyda hyn. Rydym yn ddiolchgar hefyd i’r sefydliadau a’r prosiectau eraill fu’n galluogi i ni gymryd rhan a chyfrannu: CWVYS, Diverse Cymru, EYST, Llamau, Meic, Mind Casnewydd, Platfform, Timau Ymyrraeth Gynnar Seicosis Hafal a Cyfle Cymru.\nLleisiau dros 100 o bobl ifanc 12-25 oed o bob rhan o Gymru ydym ni, gyda phrofiadau lles emosiynol ac iechyd meddwl amrywiol.\nRydym yn unol â’r bartneriaeth Ein Meddyliau Ein Dyfodol Cymru, ac wedi rhannu ein barn, dymuniadau a theimladau am ein gweledigaeth o sut bydd cefnogaeth lles emosiynol ac iechyd meddwl o ansawdd yn edrych ac yn teimlo.\nRydym wedi defnyddio gwahanol sianeli i leisio ein barn. Siaradom â’m staff cefnogol am rhai o’n profiadau anodd wrth dderbyn gofal am ein problemau iechyd meddwl a’r broses o wella. Cymerom ran mewn gweithdai ar-lein ac all-lein yn edrych ar sut gellir darparu gwasanaethau fel ein bod yn teimlo bod gwir gefnogaeth yno. Pan gysylltom â’r llinell gymorth Meic* i ofyn am gymorth, coladwyd llawer o’n straeon personol.\n* Wedi’i ariannu gan Lywodraeth Cymru, Meic ydy’r gwasanaeth llinell gymorth i blant a phobl ifanc hyd at 25 oed yng Nghymru\nEin Meddyliau Ein Dyfodol (Cymru)\nEin Meddyliau Ein Dyfodol (Cymru) ydy llais Cymru mewn partneriaeth 4 gwlad ledled y DU gyda’r bwriad o osod ein lleisiau yng nghanol dyluniad gwasanaeth iechyd meddwl.\nWedi’i ariannu gan y Loteri Genedlaethol am 5 mlynedd, mae’r prosiect yma wedi sefydlu clymblaid o 10 sefydliad iechyd meddwl ac ieuenctid, i lunio a dylunio gwasanaethau a systemau lles emosiynol ac iechyd meddwl er mwyn cyrraedd ein hanghenion yn well.\nRydym eisiau gweithio gyda gweithwyr proffesiynol, dylanwadwyr a’r rhai sydd yn gwneud penderfyniadau i ddatblygu dull cefnogaeth lles emosiynol ac iechyd meddwl sydd yn ystyrlon ac yn seiliedig ar hawliau.\nCychwynnom wrth adolygu’r ymchwil bresennol ar gefnogaeth lles emosiynol ac iechyd meddwl yng Nghymru. Rydym yn cefnogi llawer o’r prif argymhellion yn y dogfennau canlynol:\nMesur Hawliau Plant a Phobl Ifanc (Cymru) (2011)\nDeddf Gwasanaethau Cymdeithasol a Llesiant (Cymru) 2014: pob oedran – Rhan 2: Adran 15 – cyfeirio pobl at wasanaethau lles ataliol, ac Adran 17 – dull cyd-gynhyrchiol a darparu gwybodaeth, cyngor a chymorth i hyrwyddo ymyrraeth ac atal cynnar (2014)\nAdroddiad ‘Gwneud Synnwyr’ (2016)\nCadernid Meddwl (2018)\nBusnes Pawb (2018)\nPobl Ifanc ac Iechyd Meddwl Hafal (2019)\nDim Drws Anghywir (2020)\nGadewch i Ni Siarad am Iechyd Meddwl: Adroddiad Senedd Ieuenctid Cymru (2020)\nLaw yn Llaw at Iechyd Meddwl – Cynllun Cyflawni 2019-2022: Adolygiad o’r ymateb i Covid-19 (2019)\nIechyd Meddwl Cymru argraffiad y gaeaf Hafal – Pobl Ifanc Yn Trafod Iechyd Meddwl (2020)\nAdroddiad Cymdeithas Sifil Cymru i Bwyllgor y Cenhedloedd Unedig ar Hawliau’r Plentyn i gynnig gwybodaeth at y Rhestr o Faterion cyn Adrodd (LOIPR) – gan gynnwys thema iechyd meddwl (2020)\nGwaith y Bwrdd Gwaith Ieuenctid Dros Dro – adroddiad cychwynnol (2021)\nGan fod pawb yn byw bywydau gwahanol, rydym yn ymateb yn wahanol i’r heriau ac anawsterau sydd yn ein hwynebu. Bydd rhai ohonom yn teimlo effaith digwyddiadau yn fwy nag eraill. Mae’r ffordd rydym yn ymdrin ä pethau yn ddibynnol ar y pethau eraill sydd yn digwydd yn ein bywydau, a faint o gefnogaeth sydd yn cael ei gynnig.\nI arddangos ein brwydron yn well, rydym wedi rhannu ciplun o’n teimladau, meddyliau a phrofiadau isod:\n“Nid wyf yn siŵr iawn beth sydd o’i le â mi, ond dwi’n teimlo’n sh*t, ymddiheuriad am yr iaith gref.”\n“Erbyn hyn, pan fyddaf yn teimlo’n bryderus neu dan straen, rwy’n claddu fy ewinedd i mewn i’m nghroen yn anymwybodol i mi.”\n“Ers tua 8 mlynedd rwyf wedi bod yn tynnu fy ngwallt pan fyddaf yn teimlo straen a phryder, ond ddim yn tynnu mor aml yn yr ychydig flynyddoedd diwethaf. Yn anffodus mae pethau wedi gwaethygu yn yr ychydig fisoedd diwethaf, ac mae gen i ddarnau moel ar fy mhen. Rwy’n tynnu blew’r llygaid ac aeliau hefyd, ond fel arfer o’r pen. Rwy’n ymwybodol y gall hyn yn swnio’n afiach, ond rwy’n rhoi’r gwallt yn fy nheg hefyd, nid wyf yn ei fwyta fel arfer ond rwy’n ofni y bydd rhywun yn fy ngweld yn rhoi’r gwallt yn fy ngheg gan nad wyf yn sylweddoli mod i’n gwneud hyn weithiau. Mae gen i gywilydd mawr gan fod i’n 18 oed ac yn dal i dynnu fy ngwallt. Rwyf wedi trio rhoi stop ar hyn ond nid allaf. Mae’n cael effaith ar fy hyder. Rwyf hefyd wedi rhoi cymaint o bwysau ymlaen yn ddiweddar gan nad ydw i’n stopio bwyta.”\n“Rwy’n faich ar bawb. Mae fy iselder mor ddrwg ac rwy’n teimlo fel wylo. Nid wyf yn haeddu cymorth gan fod cymaint o bobl eraill sydd angen help ar hyn o bryd ac rwy’n wastraff amser. Teimlaf yn unig ac yn ddiwerth i bawb.”\n“Mae gen i fy rhieni ond dim ond gwaeddi a dweud mod i’n pathetig ac yn wastraff amser maen nhw os ydw i’n sôn am bethau fel hyn.”\n“Pan rwyf mewn sefyllfa ble teimlaf yn bryderus neu dan straen, rwy’n pinsio fy hun ac mae fy mreichiau a’m nghoesau yn edrych mor ddrwg bellach, ond dyma fy ffordd o ymdopi. Mae gen i greithiau hunan niweidio o flynyddoedd yn ôl hefyd ond dim ond ychydig o ffrindiau agos sydd yn gwybod am hyn. Rwy’n gwisgo llewys hir a jîns drwy’r adeg a ddim yn gallu gwisgo’r pethau hoffwn, nid wyf eisiau i bobl weld y pethau rwyf wedi cuddio ers mor hir ond rwy’n teimlo fel bod pethau’n orlethol nawr.”\n“Rwyf wedi bod yn anhapus gyda fy mhwysau ers sawl mis, a bellach yn cyfyngu bwyd ac yn cadw’n heini. Rwyf wedi colli pwysau. Maen nhw’n ystyried fi’n iach ond rwy’n casáu fy nghorff.”\n“Ers blynyddoedd bellach rwyf wedi cael trafferth, yn feddyliol, gyda fy nelwedd corff. Nid wyf wedi dweud wrth neb yn iawn am fy nheimladau am eu bod yn poeni ac yn dechrau gwaeddi arnaf. Mae’n gwneud i mi deimlo’n waeth.”\n“Rwyf dan ofal seiciatrig… a ddim wedi cael gwybod dim. Yr unig beth sydd wedi cael ei ddweud ydy bod angen i mi weld niwrolegydd i drafod meddyginiaeth gwrthwingo ar gyfer ffitiau gan nad yw’n gallu rhoi meddyginiaeth ar gyfer cwsg, ADHD a thymer isel i mi gan eu bod yn sbardun i ddigwyddiadau epileptig. Rwy’n disgwyl diagnosis o epilepsi hefyd, felly wedi gorfod colli fy nhrwydded. Rwyf wedi bod yn disgwyl gweld niwrolegydd ers 8 wythnos ond pythefnos roedd y canllawiau yn ei ddweud… disgwyl yn nhir neb ydw i.”\n“Rwyf wedi dioddef o OCD ar hyd fy oes. Bellach rwy’n 21 oed ac yn cael trafferth byw ‘bywyd normal’ gydag ef. Rwy’n gweld therapydd preifat sydd yn wych ac yn llawer o gymorth ac rwy’n dysgu’r sgiliau sydd ei angen i fyw’n hapus gyda OCD. Wedi dweud hynny, mae pethau’n ymdrech o hyd ac yn y misoedd diwethaf rwyf wedi bod mewn hwyliau isel iawn drwy’r adeg. Nid oes gen i lawer o ffrindiau, ac rwyf ar ben fy hun am y mwyafrif o’r dydd fel arfer gan fod fy rhieni’n gweithio. Rwy’n teimlo fel bod diffyg trefn yn gyfrifol am yr hwyliau isel gan nad oes gen i bwrpas ar hyn o bryd, felly rwyf wedi bod yn chwilio am gwrs neu ddosbarth y gallwn i fynychu i’w fwynhau yn hytrach nag at bwrpas addysgol. Mae darganfod un yn profi’n anodd.”\n“Rhedodd mam i ffwrdd, nid oes mam neb arall wedi gwneud hynny. Gwahanodd mam a dad ac rwy’n drist ac ati. Cael noson ddrwg iawn. Fe aeth mam dydd Iau, jest gadael, a dwi ddim yn gwybod i ble. Nid yw’n ateb fy ngalwadau a negeseuon testun a dwi wir ei hangen. Ddoe cychwynnodd fy mislif am y tro cyntaf ac rwy’n glwyfus iawn heddiw a heno. Dwi wir angen mam a ddim yn deall pam nad yw’n siarad â mi. Ni feddyliais y byddai’n gwneud hyn i mi a dwi wir yn gweld ei heisiau yma a ddim yn deall pam ei bod yn anwybyddu fi.”\n“Dyma fy mlwyddyn gyntaf yn y brifysgol ac rwy’n byw mewn llety prifysgol. Rwy’n teimlo mor unig. Mae gen i ffrindiau ar fy nghwrs ond mae pob un yn cymudo o adref felly, heblaw am yn y darlithoedd, nid wyf yn mynd allan â nhw. Rwy’n treulio’r penwythnosau ar ben fy hun yn fy ystafell yn gwneud dim, ac rwy’n teimlo’n isel gan nad oes gen i ffrindiau yn y neuaddau ac nid yw bywyd yn y brifysgol yn ddim yr oeddwn i wedi’i ddisgwyl. Rwy’n casáu bod yma. Nid oes neb o’r fflat yn gwneud dim gyda’i gilydd ac mae’n well ganddynt aros i mewn, hyd yn oed ar y penwythnosau. Mae’r llanast yn y gegin yn ofnadwy hefyd ac nid allwn i ddod â neb yma i gael diod cyn mynd allan gan fod llestri budur ymhobman. Mae hyn yn fy ngwylltio gymaint ag rwyf wedi dweud wrthynt sawl gwaith ond nid oes neb yn gwrando. Rydym wedi cael rhybudd am y llanast ond nid oes neb yn malio. Mae’n rhy hwyr i ymuno’r clybiau a’r cymdeithasau bellach felly rwy’n diflasu ac yn ystyried gadael y brifysgol ac mae hyn i gyd wedi cael effaith enfawr ar fy iechyd meddwl.”\nRydym yn awyddus i’n Galwad i Weithredu ymwneud â dull sydd yn seiliedig ar hawliau.\nMae dull sydd yn seiliedig ar hawliau yn hyrwyddo creu ymwybyddiaeth bellach o’n hawliau a gosod mwy o gefnogaeth i’n cynorthwyo i hawlio ein hawliau. Mae hefyd yn galw ar y rhai sydd mewn swyddi pwerus i wneud popeth y gallant i sicrhau bod ein hawliau yn cael eu bodloni. Rydym wedi tyfu i fyny yn cael addysg am 54 erthygl Confensiwn y Cenhedloedd Unedig ar Hawliau’r Plentyn (CCUHP), ac wedi dysgu bod gennym ni, fel plant hyd at 18 oed, hawliau.\n‘Mae gan bawb werth, a dylid trin pawb yn iawn’\n‘Dylai pobl fedru mynegi eu hunain’\n‘Mae hawliau yn bwysig i bawb’\n‘Mae angen mwy o addysg ac ymwybyddiaeth o oedran ifanc ar yr hawliau sydd gennym fel pobl ifanc’\n‘Dylai pobl wrando mwy ar yr hyn rydym eisiau ac angen’\nYr erthyglau CCUHP sydd fwyaf perthnasol i Ein Meddyliau, Ein Dyfodol (Cymru) yw:\nErthygl 12 (parchu safbwynt y plentyn)\nMae gan bob plentyn yr hawl i fynegi ei hawliau, teimladau a dymuniadau ynghylch yr hyn sydd yn cael effaith arnynt, ac i’r farn yma gael ei ystyried a’i gymryd o ddifrif.\nMae’n rhaid i bob plentyn fod yn rhydd i fynegi ei feddyliau a’i farn ac i gael mynediad i bob math o wybodaeth, cyn belled â’i fod yn gyfreithiol.\nErthygl 14 (rhyddid meddwl, cred a chrefydd)\nMae gan bob plentyn yr hawl i feddwl a chredu’r hyn maent yn ei ddewis ac i ymarfer eu crefydd, cyn belled nad ydynt yn atal eraill rhag mwynhau eu rhyddid.\nErthygl 23 (plant gydag anabledd)\nMae gan blentyn sydd ag anabledd yr hawl i fyw bywyd llawn ac annibynnol gydag urddas.\nMae gan bob plentyn hawl i’r iechyd gorau bosib.\nErthygl 28: hawl i addysg\nMae gan bob plentyn a pherson ifanc hawl i addysg pwy bynnag ydynt.\nErthygl 42 (ymwybyddiaeth o hawliau)\nMae Llywodraethau yn gorfod bod yn weithgar i sicrhau bod plant ac oedolion yn ymwybodol o’r Confensiwn.\nOnd nid yw’n ddigon i fod yn ymwybodol o’n hawliau.\nRydym hefyd eisiau teimlo’n rymus a chymryd rhan weithredol yn y penderfyniadau sydd yn cael effaith ar ein bywydau, yn hytrach nag disgwyl yn oddefol am gymorth a chefnogaeth. Rydym yn awyddus i weithio gyda’r rhai sydd yn gwneud penderfyniadau er mwyn gwneud i hyn ddigwydd.\nYng Nghymru rydym yn falch ein bod wedi mynd ymhellach nag nifer o wledydd eraill gyda deddf Gymraeg sydd yn golygu bod y Llywodraeth yn gorfod “rhoi sylw penodol” i’r CCUHP wrth wneud penderfyniadau.\nBellach rydym yn awyddus i weld gwasanaethau cefnogi lles emosiynol ac iechyd meddwl yng Nghymru yn mabwysiadu dull sydd yn seiliedig ar hawliau am ein bod eisiau i wasanaethau flaenoriaethu ein hawliau pan fyddant yn helpu ni.\nRydym yn credu bod rhaid cynnwys ein hawliau a’n lleisiau wrth ddylunio, gweithredu, monitro a gwerthuso gwasanaethau o’r fath i ni.\nMae ein Comisiynydd Plant wedi datblygu fframwaith sydd yn helpu cyrff sydd yn gwneud penderfyniadau i roi hyn ar waith. Egwyddorion y fframwaith a’r dull yma ydy: Mewnosod, Cydraddoldeb a Pheidio â gwahaniaethu, Grymuso, Cyfranogi ac Atebolrwydd. Mae yna hefyd Asesiad Effaith Hawliau Plant sydd yn helpu i roi hyn ar waith a dwyn y rhai sydd yn gwneud penderfyniadau yn atebol.\nMewnosod – Dylai hawliau plant fod wrth graidd dylunio a throsglwyddo gwasanaeth.\nCydraddoldeb a pheidio â gwahaniaethu – Mae cydraddoldeb yn ymwneud â sicrhau bod gan bob plentyn gyfle cyfartal i wneud y gorau o’u bywydau ac nad oes rhaid i’r un plentyn ddioddef cyfleoedd bywyd gwael oherwydd gwahaniaethu.\nGrymuso – Mae grymuso yn golygu gwella galluoedd plant fel unigolion fel eu bod yn gallu manteisio ar eu hawliau.\nCyfranogi – Mae cyfranogi yn golygu gwrando ar blant a rhoi ystyriaeth i’w barn.\nAtebolrwydd – Dylai awdurdodau fod yn atebol i blant am y penderfyniadau a’r camau sydd yn cael effaith ar eu bywydau.\nEin gofynion – Gweithredu Nawr!\nMae angen gweithredu ar frys nawr i wella cefnogaeth lles emosiynol ac iechyd meddwl i bobl ifanc yng Nghymru. Rydym yn mynnu bod newid yn digwydd yn syth.\n1 – Rydym eisiau dull canolog i bobl ifanc 16-25 oed i ddarganfod a chael mynediad i gefnogaeth\nHoffem gael dull canolog sydd yn cefnogi cymaint o’n hanghenion â phosibl, ac i’n helpu i gael mynediad i lwybrau cyfeirio priodol.\nPan fyddem yn troi’n 18 oed ac yn trosglwyddo o wasanaethau plant i wasanaethau oedolion, mae llawer ohonom yn gallu llithro trwy’r rhwyd a mynd ar goll. Mae angen mwy o gefnogaeth i ni yn y cyfnod trawsnewid yma rhwng gwasanaethau.\nHoffem allu darganfod a chael mynediad hawdd i ystod lawn o wybodaeth a gwasanaethau fel y gallem helpu ein hunain ac eraill. Mae angen darparu hyn yn y gosodiadau wyneb i wyneb ac ar-lein sydd eisoes yn cael eu defnyddio a theimlo’n gyfforddus gyda hyn.\n“Gall asesu gwasanaeth wyneb i wyneb fod yn anodd i rai pobl ifanc, dylid cael opsiynau, a dylid hyrwyddo hyn yn eang, ar gyfer gwasanaethau ffôn ac ar-lein gan nad all rhai pobl ifanc gael mynediad i wasanaethau corfforol oherwydd yr amseroedd agor.”\n“Ni ddylai gwasanaethau CAMHS stopio yn 18, pan fydd pobl yn trawsnewid o wasanaethau oedolion gallant lithro drwy’r rhwyd a mynd ar goll. Mae angen mwy o gefnogaeth yn ystod y trawsnewid rhwng holl wasanaethau.”\n2 – Rydym eisiau gweld gwasanaethau yn defnyddio dull holistig i weithio’n dda gyda’i gilydd i’n helpu.\nHoffem weld gweithwyr proffesiynol a’r rhai sydd yn gwneud penderfyniadau yn gweithio gyda’i gilydd er ein budd, yn hytrach nag cystadlu yn erbyn ei gilydd neu weithio ar wahân. Hoffem gael yr hyblygrwydd i gael i mewn, gadael a symud rhwng gwasanaethau gwahanol yn sydyn ac yn hawdd, yn hytrach nag cael ein symud o un lle i’r llall, a chael llwybrau cyfeirio, meini prawf trothwy, asesiadau a chynlluniau gofal a thriniaeth fwy syml. Yn hanfodol, hoffem weld proses hawdd yn cael ei greu i gyd-fynd â’n hanghenion a’n dewisiadau yn hytrach nag gorfod addasu’r hyn y gall gwasanaethau eu cynnig.\nHoffem i wasanaethau ein gweld fel person cyfan ac ystyried ein hanghenion yn holistig. Mae iechyd meddwl wedi cael ei adeiladu ar sylfeini llawer ehangach ac yn gysylltiedig â phob agwedd ar fywyd. Mae darganfod rhywle i fyw, cael swydd, sefydlu perthynas dda gyda theulu ayb yn gallu bod y cam mwyaf tuag at adferiad weithiau.\n“Ni chefais gefnogaeth dda. Nid oedd dim yn cael ei egluro, a wyddwn i ddim pwy oedd pwy wrth i mi weld llawer o bobl wahanol.”\n“Dylid gosod opsiynau cefnogaeth ar lefel is, i atal pobl ifanc rhag gorfod cyfeirio’n ôl i mewn i CAMHS.”\n“Ar ôl cael fy rhyddhau o CAMHS, nid oedd cymorth ar gael, a neb yn edrych os oeddwn i’n iawn.”\n“Mae angen cefnogaeth a gwybodaeth bellach cyn y broses rhyddhau, i egluro’n union sut mae rhyddhau yn gweithio, a beth mae’n ei olygu i ti.”\n3 – Rydym eisiau mynediad i osodiadau wyneb i wyneb ac ar-lein sydd yn ddiogel, yn groesawus, ac yn barchus\nPan fyddem yn chwilio am gefnogaeth ac arweiniad ar gyfer ein lles emosiynol ac iechyd meddwl, bod hynny’n cael ei wneud wyneb i wyneb neu ar-lein, rydym eisiau teimlo’n ddiogel, wedi’n croesawu a’n parchu.\nRydym yn cael mynediad i sawl gwasanaeth yn bersonol. Ond rydym wedi cael ein magu mewn oes ddigidol ac mae’n well gan lawer ohonom, ar brydiau, i gael mynediad i gefnogaeth ar-lein. Dangoswch i ni eich bod yn deall ein bywydau ar-lein ac nad ydych yn ofni cysylltu gyda ni yn y gofod yma.\nWrth weithio gyda ni, hoffem i chi fod yn:\nDdibynadwy a chyson\nCaredig a dilys\nAgored a dibynadwy\nYmatebol a chyfathrebol\nChwilfrydig a gyda diddordeb\nGall ein cynhyrfu pan fyddwch chi’n:\nDiystyriol neu ddim yn cydnabod ein teimladau\nBeirniadol neu’n niweidiol\nEsgus neu’n gwneud addewidion sydd yn rhoi gobaith ffug i ni\n“Dywedodd hi (cynghorwr) nad oeddwn yn ceisio ddigon da i wella. Roedd hyn yn gwneud i mi deimlo nad oeddwn yn ddigon da.”\n“Dwi wir ddim eisiau siarad gyda fy rhieni amdano ar ôl i mi siarad gyda nhw am bethau tebyg i hyn o’r blaen, ac nid oeddent yn deall yn iawn. Nid oes gen i ffordd i gysylltu gyda phobl fel y meddyg teulu. Rwyf wedi ceisio rhoi hint fach i’m ffrindiau ond nid ydynt yn cymryd pethau o ddifrif gan nad ydynt yn deall yn iawn sut i ymateb.”\nNid allem fynegi ein hunain yn yr un ffordd ag y gall oedolyn bob tro, ac mae gan rhai ohonom heriau a rhwystrau ychwanegol am wahanol resymau, ond mae’n bwysig i chi glywed yr hyn sydd gennym i ddweud.\nPan fydd hi’n anodd i ni wneud hyn ein hunain, hoffem i rywun sydd ar ein hochr ni i fod yn llais i ni, er mwyn clywed am ein profiadau (bod hynny’n bositif neu’n negyddol), a deall beth all wneud pethau’n well i ni.\nHoffem i chi wrando arnom a’n cefnogi i gymryd rhan yn gwneud penderfyniadau am:\nein gofal, cefnogaeth, triniaeth ac adferiad\ny dyluniad, comisiynu, darparu ac atebolrwydd y gwasanaethau rydym yn ei ddefnyddio\ndyrannu cyllid a chyllidebau\nrecriwtio a datblygu staff ac eraill gyda diddordeb mewn / pryder am blant a phobl ifanc\nYn olaf, er mwyn sicrhau bod ein gofynion yn cael eu cymryd o ddifrif, rydym angen hyrwyddwyr lefel uchel sydd wedi ymrwymo i sicrhau newidiadau tymor hir ar draws holl adrannau polisi a llywodraeth fel bod pobl ifanc y dyfodol yn profi siwrnai well nag y mae llawer ohonom ar hyn o bryd.\nRydym angen hyrwyddwyr gyda’r grym i wella ein bywydau o ddydd i ddydd gyda deddfwriaeth, polisi, cyllid a dylunio gwasanaeth da. Hoffem weld buddsoddiad iawn i alluogi ein cyfranogiad gweithredol mewn gwneud penderfyniadau a chodi ymwybyddiaeth.\nMae angen hyrwyddwyr i wneud gwahaniaeth go iawn i ni gan roi gwybodaeth, ymwybyddiaeth, sgiliau, cyngor, triniaeth ac eiriolaeth o ansawdd dda yn y ffordd gywir, yn y lle cywir, ac yn y cyfnod cywir.\nRydym yn edrych ymlaen at weithredu argymhellion ymchwil blaenorol (Cadernid Meddwl a Busnes Pawb) a’r adolygiad o waith ieuenctid yng Nghymru.\nYn bwysicach fyth, rydym yn benderfynol o rannu ein lleisiau yn uchel ac yn glir ac i roi cyhoeddusrwydd i’n gofynion ymhell ac yn agos. Hoffem gael deialogau ystyrlon gyda dylanwadwyr a’r rhai sydd yn gwneud penderfyniadau yn arbennig, i wireddu ein Galwad i Weithredu.\nMae gan bawb ran i’w chwarae i wneud newid positif.\nOs ydych chi’n:\nPerson ifanc – Deall bod gennych chi hawl i gefnogaeth iechyd meddwl a llesiant holistig da. Rhannu ein Galwad i Weithredu gyda’ch cyfoedion, a darganfod sut gallech gymryd rhan yn ein hymgyrch.\nRhiant, aelod teulu neu ofalwr – Bod yn weithgar yn chwilio am wybodaeth ar beth yw iechyd meddwl dda a sut gallech helpu plant a phobl ifanc i ddatblygu hyn. Dod i ddeall pa wasanaethau sydd ar gael i helpu a chefnogi eich plentyn. Rhannu ein Galwad i Weithredu gyda rhieni a gofalwyr yn eich cylch er mwyn creu ymwybyddiaeth o’r gwaith pwysig yma.\nGweithiwr proffesiynol – Gweithio gyda’r person ifanc yn ei gyfanrwydd yn lle trwsio’r twll yn y person ifanc. Gweithio gyda’ch cydweithwyr i gyfarparu plant a phobl ifanc gyda’r gallu i ddatblygu a chynnal iechyd meddwl a lles emosiynol da. Helpu nhw i leddfu’r trawsnewidiad. Rhannu ein Galwad i Weithredu gyda’ch cydweithwyr a rhwydweithiau proffesiynol a dechrau gweithredu ein gofynion.\nPrif ddylanwadwr neu un sydd yn gwneud penderfyniadau – Rhowch ein Galwad i Weithredu ar waith heddiw! Byddwch yn hyrwyddwr i ni. Gwrandewch ar bobl ifanc a gweithio gyda nhw a sicrhau eu cyfranogiad gweithredol yn y penderfyniadau sydd yn cael effaith arnynt. Gweithiwch gyda ni i gyd-gynhyrchu datrysiadau a gwasanaethau i ansawdd sydd ar gael, yn dderbyniol ac yn hygyrch.\nDyma restr o adnoddau a llinellau gymorth allweddol i gefnogi plant a phobl ifanc.\nMeic Meic ydy’r llinell gymorth gwybodaeth, cyngor ac eiriolaeth i blant a phobl ifanc hyd at 25 oed yng Nghymru. https://www.meiccymru.org/cym 080880 23456 Neges testun: 84001\nChildline Childline ydy’r gwasanaeth cyfrinachol sydd yn helpu unrhyw un dan 19 oed yn y DU gydag unrhyw fater maent yn wynebu. https://www.childline.org.uk/ 0800111\nYoung Minds Mae Young Minds yn elusen ar gyfer iechyd meddwl plant a phobl ifanc. https://youngminds.org.uk/ Neges testun: SHOUT: 85258\nPapyrus Papyrus ydy’r elusen i atal hunanladdiad pobl ifanc (dan 35 oed) yn y DU. https://www.papyrus-uk.org/ Hopeline: 0800 068 4141\nC.A.L.L. Mae CALL yn cynnig cefnogaeth emosiynol a gwybodaeth/llenyddiaeth iechyd meddwl a materion cysylltiedig i bobl Cymru. https://www.callhelpline.org.uk/ 0800 132737 81066\nY Samariaid Mae’r Samariaid yn elusen gofrestredig yn y DU sydd yn darparu cefnogaeth emosiynol i unrhyw un sydd mewn trallod emosiynol, yn cael trafferth ymdopi, neu mewn perygl o hunanladdiad. https://www.samaritans.org/wales/samaritans-cymru/ 116123 08081640123 (Cymraeg)


Gwobrau Cyffredinol Eraill | Myfyrwyr Israddedig (DU a'r UE) - University of Wales Trinity Saint David\nPCYDDS Hafan/Bywyd Myfyrwyr/Ysgoloriaethau ac Bwrsariaethau 2018/19/Gwobrau Cyffredinol Eraill | Myfyrwyr Israddedig (DU a'r UE)\nGwobrau Cyffredinol Eraill | Myfyrwyr Israddedig (DU a'r UE)\nGwobrau Cyffredinol Eraill Gradd Meistr Israddedig (DU & UE Llawn Amser & Rhan Amser)\nMyfyrwyr Ôl-Raddedig (DU & EU)\nDyfarniadau ychwanegol (DU & UE | Israddedig ac Ôl-raddedig)\nBwrsariaeth y Lluoedd Arfog\nMeini prawf y dyfarniad:\nDyfernir i gyn-bersonel y gwasanaethau sy’n cofrestru ar flwyddyn gyntaf rhaglen israddedig yn Y Drindod Dewi Sant (10 dyfarniad ar gael).\nTelir yr ysgoloriaeth hon mewn dau randal: 50% yn Semester 1 a 50% yn Semester 2.\nMae ymgeiswyr cymwys yn cynnwys myfyrwyr israddedig y DU a’r UE a chanddynt ffioedd dysgu o £9k.\nSwm y dyfarniad:\nHyd at £1,000.\nProses gwneud cais:\nFfurflen Gais Bwrsari y Lluoedd Arfog\nYsgoloriaeth Rhagoriaeth Academaidd\nDyfernir i fyfyrwyr y flwyddyn gyntaf sydd wedi cael o leiaf 144 o bwyntiau tariff newydd UCAS (cyfwerth â thair A ar lefel Safon Uwch) cyn dechrau ar gwrs gradd israddedig llawn amser yn Y Drindod Dewi Sant.\nTelir y dyfarniad hwn mewn 3 rhandal ar draws tair blynedd yr astudiaethau.\n(£600 yn Mlwyddyn 1, £700 ym Mlwyddyn 2, £700 ym Mlwyddyn 3)\nHyd at £2,000.\nBwrsariaeth Coleg Cyfansoddol\nBwrsariaeth dilyniant penodol ar gyfer myfyrwyr o Goleg Sir Gâr a Choleg Ceredigion sy’n cofrestru ar flwyddyn gyntaf ar raglen israddedig llawn amser yn Y Drindod Dewi Sant.\n1/3/2018 a 26/10/2018.\nDyfernir nifer cyfyngedig o ysgoloriaethau adrannol i israddedigion llawn amser ar sail perfformiad ‘cyffredinol’ y myfyriwr - ymdrech / presenoldeb / cyfraniad / safon gwaith / gweithgareddau allgyrsiol perthnasol.\nGwneir y dyfarniad hwn ar ddiwedd Semester 1.\nHyd at £600.\nAr agor i’r holl fyfyrwyr israddedig llawn amser sydd wedi cofrestru ar gyrsiau PCYDDS ac sy’n byw mewn llety y mae PCYDDS yn berchen arno. Mae’r fwrsariaeth hon yn seiliedig ar brawf modd.\nDyfernir hon fel gostyngiad yn y ffioedd llety yn nhymor 3.\nHyd at £400.\nFfurflen gais, copi o’r llythyr hysbysiad Cyllid Myfyrwyr a 2 fis o ddatganiadau banc diweddar.\nYsgoloriaeth Cyfrwng Cymraeg / Dwyieithog\nDyfernir hon i fyfyrwyr israddedig amser-llawn sy’n gwneud eu hastudiaethau cyfan, neu ran o’u hastudiaethau drwy gyfrwng y Gymraeg/yn ddwyieithog.\n£50 y 10 credyd a gwblheir yn llwyddiannus drwy gyfrwng y Gymraeg/ yn ddwyieithog. (rhaid i fodylau fod yn 50% ddwyieithog ar y lleiaf).\nDyfernir yr ysgoloriaeth hon ym mis Gorffennaf ar ôl byrddau arholi olaf y flwyddyn academaidd. Ni fydd myfyrwyr sy’n cael ysgoloriaethau y Coleg Cymraeg Cenedlaethol yn gymwys ar gyfer yr ysgoloriaeth hon.\nHyd at £600 (hyd at £900 ar gyfer cyrsiau gradd 2 fl Dwys).\nBwrsariaeth Gofal Plant\nAr agor i fyfyrwyr israddedig llawn amser.\nMae’r fwrsariaeth hon yn seiliedig ar brawf modd.\nMyfyrwyr cymwys yw’r rheiny nad ydynt yn cael y Grant Gofal Plant na Chredydau Treth Gofal Plant.\nTelir y fwrsariaeth hon mewn dau randal – 50% yn semester 1 a 50% yn semester 2.\nHyd at £700.\nFfurflen gais gyda chopi o’r llythyr hysbysiad Cyllid Myfyrwyr a llythyr credyd treth.\n9/11/18 & 8/3/19.\nAr gael i fyfyriwr israddedig llawn amser sy’n dymuno cael profiad gwaith ychwanegol, perthnasol gyda chwmni/grŵp nad yw’n gallu cynnig swydd gyflogedig. Bwriad yr arian Interniaeth yw helpu gyda chostau teithio / llety sy’n gysylltiedig â phrofiad gwaith.\nNi ddylai’r profiad gwaith fod yn yr un sy’n elfen lleoliad gwaith gorfodol o’r cwrs.\nFel arfer, telir hwn mewn dau randal – 75% ar ddechrau’r Interniaeth a 25% ar ôl cwblhau a chyflwyno adroddiad adborth ysgrifenedig.\n(Mae hyn yn cynnwys Interniaethau INSPIRE a Mentergarwch)\nEr bod myfyrwyr yn gallu gwneud mwy nag un cais lle bo’r cymorth y gofynnir amdano’n llai na £1,000, uchafswm y cyfanswm y gellir ei roi i unrhyw fyfyriwr mewn blwyddyn academaidd yw £1,000.\nFfurflen gais i gynnwys amlinelliad o’r interniaeth, copïau o ohebiaeth gyda’r cwmni a dadansoddiad o gostau.\n9/11/18, 8/3/19 & 3/5/19.\nAr gael i fyfyrwyr israddedig llawn amser sydd ag angen cymorth gyda chostau cysylltiedig â’u cwrs e.e. teithio i leoliad / llyfrau ac offer arbenigol\nEr bod myfyrwyr yn gallu gwneud mwy nag un cais lle bo’r cymorth y gofynnir amdano’n llai na £200, uchafswm y cyfanswm y gellir ei roi i unrhyw fyfyriwr mewn blwyddyn academaidd yw £200.\nHyd at £200.\nFfurflen gais i gynnwys dadansoddiad o’r costau ychwanegol.\nAr gael i fyfyrwyr israddedig llawn amser sy’n dymuno ymgymryd ag unrhyw gyrsiau datblygu sgiliau ychwanegol i gyfoethogi eu cwrs academaidd a’u cyflogadwyedd.\nFfurflen gais i gynnwys tystiolaeth o gostau’r cwrs.\nBwrsariaeth Astudio Dramor\nAr gael i fyfyrwyr israddedig llawn amser sy’n ymgymryd â semester llawn o astudiaethau dramor.\nFfurflen gais a chopi o’r llythyr i gynnig Astudio Dramor.\n23/8/18 & 7/12/18.\nMyfywwyr Israddedig Rhan Amser (DU ac EU)\nBwrsariaeth Ran Amser\nAr gael i myfyrwyr israddedig rhan amser gyda chostau teithio, deunydd cwrs ac offer arbenigol.\nMae’r bwrsariarth hon ar gael i fyfyrwyr nad ydynt yn cael y bwrsaiaeth eraill sydd ar gael i fyfyrwyr y flwyddyn gyntaf sy’n cofrestru yn 2018/2019.\nYsgoloriaeth Cyfrwng Cymraeg/ Dwyieithog\nDyfernir i fyfyrwyr israddedig rhan amser sy’n gwneud eu hastudiaethau cyfan, neu ran o’u hastudiaethau, drwy gyfrwng y Gymraeg/yn ddwyieithog.\n£50 y 10 credyd a gwblheir yn llwyddiannus drwy gyfrwng y Gymraeg/ yn ddwyieithog (rhaid i fodylau fod yn 50% dwyieithog, ar y lleiaf).\nDyfernir yr ysgoloriaeth hon ym mis Gorffennaf ar ôl byrddau arholi olaf y flwyddyn academaidd. Ni fydd myfyrwyr sy’n cael ysgoloriaethau’r Coleg Cymraeg Cenedlaethol yn gymwys i gael yr ysgoloriaeth hon.\nHyd at £300.


Gwybodaeth bwysig am Drwyddedau Teledu dros 75 - TV Licensing ™\n/ Gwybodaeth bwysig am Drwyddedau Teledu dros 75\nGwybodaeth bwysig am Drwyddedau Teledu dros 75\nBydd newidiadau i’r Drwydded Deledu dros 75 yn dod i rym o’r 1af Awst 2020.\nOs ydych yn 75 mlwydd oed neu drosodd a bod gennych Drwydded Deledu am ddim a ddaeth i ben neu a fydd yn dod i ben ar 31 Gorffennaf 2020, does dim angen i chi wneud unrhyw beth i barhau wedi’ch trwyddedu nes byddwn yn cysylltu â chi.\nByddwn yn ysgrifennu at bawb sy’n dal trwydded dros 75 gan ddechrau ym mis Awst. Bydd y llythyr yma’n rhoi gwybod i chi pa gamau i’w cymryd ar gyfer eich trwydded nesaf.\nBydd Trwyddedau Teledu am ddim, sy’n cael eu hariannu gan y Llywodraeth, i bawb dros 75 yn dod i ben ym mis Gorffennaf 2020. O 1 Awst 2020, fe fydd cynllun newydd.\nDan y cynllun newydd, bydd unrhyw un 75 mlwydd oed neu drosodd sy’n derbyn Credyd Pensiwn yn gymwys i wneud cais am Drwydded Deledu am ddim, gyda’r BBC yn talu amdani. Fe all Credyd Pensiwn fod yn enw deiliad y drwydded, neu yn enw eu partner os ydyn nhw’n gwpl sy’n byw yn yr un cyfeiriad.\nOs nad oes Credyd Pensiwn yn cael ei dderbyn – un ai yn enw deiliad y drwydded neu yn enw eu partner os ydyn nhw’n gwpl – bydd angen talu am y Drwydded Deledu.\nEich Trwydded Deledu nesaf\nOs oes gennych drwydded dros 75 am ddim yn barod fe fyddwch wedi’ch trwyddedu tan 31 Gorffennaf 2020. Does dim angen i chi wneud unrhyw beth ar hyn o bryd. Byddwn yn ysgrifennu at bob un sy’n dal trwydded dros 75 am ddim i roi gwybod sut gallai hyn effeithio arnoch chi a’r hyn y bydd angen i chi ei wneud nesaf.\nOs ydych yn derbyn Credyd Pensiwn gallwch wneud cais am eich trwydded am ddim nawr, ond mae digonedd o amser felly peidiwch â theimlo bod angen i chi wneud cais ar unwaith os ydych yn poeni am adael eich cartref i bostio eich cais atom.\nOs ydych eisoes wedi gwneud cais am eich trwydded am ddim ac wedi anfon gwybodaeth atom am eich Credyd Pensiwn, rydym yn prosesu eich cais a byddwn mewn cysylltiad.\nMewngofnodi i wneud cais am drwydded am ddim (os ydych chi'n derbyn Credyd Pensiwn)\nBeth i’w wneud os na allwch fewngofnodi\nMae gen i Drwydded Deledu dros 75 am ddim ar hyn o bryd ac rwy’n derbyn Credyd Pensiwn. Beth sydd angen i mi ei wneud?\nOs ydych yn derbyn Credyd Pensiwn yn eich enw chi – neu yn enw eich partner os ydych yn gwpl sy’n byw yn yr un cyfeiriad – gallwch wneud cais am eich trwydded am ddim nawr trwy fewngofnodi gyda rhif eich trwydded a lawrlwytho’r ffurflen gais.\nRydym hefyd yn anfon ffurflen gais trwy’r post at bawb sy’n dal Trwydded Deledu dros 75.\nA oes angen i mi fod yn derbyn Credyd Gwarant a hefyd Gredyd Cynilion i wneud cais?\nNac oes, gallwch wneud cais os ydych yn derbyn un ai Gredyd Gwarant neu Gredyd Cynilion (neu’r ddau).\nPa dystiolaeth alla’i ei hanfon i brofi fy mod yn derbyn Credyd Pensiwn?\nBydd angen i chi anfon llungopi o ddogfen sy’n profi eich bod chi neu eich partner yn derbyn Credyd Pensiwn. Gallai hyn fod yn llythyr gan yr Adran Gwaith a Phensiynau neu’r Gwasanaeth Pensiwn. Neu, yng Ngogledd Cymru, yr Adran dros Gymunedau neu Ganolfan Bensiwn Gogledd Iwerddon.\nDylai’r llythyr roi manylion am eich dyfarniad Credyd Pensiwn. Does dim angen i ni weld y swm rydych yn ei dderbyn, dim ond fod Credyd Pensiwn yn cael ei dderbyn yn eich cyfeiriad. Mae hyn yn golygu y byddai angen i chi anfon tudalen gyntaf y llythyr yn unig atom.\nGallwch anfon copi o’ch cyfriflen banc hefyd, sy’n dangos eich taliad Credyd Pensiwn yn mynd i’ch cyfrif. Neu os oes gennych lythyr Disgownt Cartref Cynnes, gallwn dderbyn hwn hefyd fel tystiolaeth eich bod yn derbyn y taliad.\nDylai pob darn o dystiolaeth fod wedi’i ddyddio o fewn y 12 mis diwethaf.\nOs bydd unrhyw broblem gyda’r dystiolaeth y byddwch yn ei hanfon atom, byddwn yn ysgrifennu atoch a rhoi gwybod beth i’w wneud nesaf. Gallwn eich ffonio hefyd os ydych wedi rhoi eich rhif ffôn i ni.\nMae gen i Drwydded Deledu dros 75 am ddim ar hyn o bryd ond dydw i ddim yn derbyn Credyd Pensiwn. Beth sydd angen i mi ei wneud?\nOs nad ydych yn derbyn Credyd Pensiwn yn eich enw chi – neu yn enw eich partner os ydych yn gwpl sy’n byw yn yr un cyfeiriad – does dim angen i chi wneud unrhyw beth nawr. Byddwch yn parhau wedi’ch trwyddedu tan 31 Gorffennaf 2020. Byddwn yn ysgrifennu atoch i egluro sut gallwch dalu am eich trwydded nesaf. Does dim angen i chi wneud unrhyw beth, na chysylltu â ni, yn y cyfamser.\nOs ydych yn meddwl y gallech fod â hawl i dderbyn Credyd Pensiwn, ac felly’n gymwys i gael trwydded dros 75 am ddim ar ôl 1 Awst 2020, fe gewch wybod mwy yn: www.gov.uk/credyd-pensiwn neu drwy ffonio 0800 99 1234 (agor 9:30am-3:30pm). Os ydych yn byw yng Ngogledd Iwerddon, ewch i www.nidirect.gov.uk/pension-credit neu ffoniwch 0808 100 6165.\nRwy’n delio gyda’r Drwydded Deledu ar ran rhywun sydd dros 75 – beth ddylwn i ei wneud?\nOs yw deiliad y drwydded yn derbyn trwydded dros 75 am ddim yn barod a’u bod yn derbyn Credyd Pensiwn yn eu henw nhw – neu yn enw eu partner os ydyn nhw’n gwpl sy’n byw yn yr un cyfeiriad – byddant yn parhau i fod yn gymwys i gael trwydded am ddim.\nRydym yn anfon ffurflen gais drwy’r post at bawb sy’n dal Trwydded Deledu dros 75, neu gallant wneud cais am drwydded am ddim trwy fewngofnodi i lawrlwytho ffurflen gais sydd eisoes yn cynnwys rhai o’u manylion.\nOs nad yw deiliad y drwydded na’u partner yn derbyn Credyd Pensiwn a’u bod yn annhebygol o fod yn gymwys i’w dderbyn, does dim angen i chi wneud unrhyw beth nawr. Byddant yn parhau wedi’u trwyddedu tan 31 Gorffennaf 2020. Byddwn yn ysgrifennu atynt i egluro sut gallant dalu am eu trwydded nesaf. Does dim angen i chi gysylltu â ni yn y cyfamser.\nOs ydych yn meddwl y gallant fod â hawl i dderbyn Credyd Pensiwn ond nad ydyn nhw’n ei dderbyn ar hyn o bryd, fe gewch wybod mwy yn: www.gov.uk/credyd-pensiwn neu drwy ffonio 0800 99 1234 0800 99 1234 (agor 9:30am-3:30pm). Os ydych yn byw yng Ngogledd Iwerddon, ewch i www.nidirect.gov.uk/pension-credit neu ffoniwch 0808 100 6165.\nOs hoffech i’r ohebiaeth yma gael ei hanfon i gyfeiriad gwahanol, rhowch wybod i ni.\nRwy’n byw yn Ynysoedd y Sianel/Ynys Manaw – a fydd unrhyw newid i Drwyddedau Teledu dros 75 am ddim yn effeithio arna’ i?\nDros y misoedd nesaf bydd y BBC yn ymgynghori ynghylch trefniadau ar gyfer Trwyddedau Teledu i bobl hŷn yn Ynysoedd y Sianel ac Ynys Manaw.\nDoes dim penderfyniadau wedi’u gwneud eto a bydd Trwyddedu Teledu yn cysylltu â chwsmeriaid mewn da bryd os bydd unrhyw newidiadau ar y gweill.\nRwy’n 75, alla’i wneud cais am Drwydded Deledu dros 75 am ddim o hyd?\nGallwch. Os ydych yn 75 mlwydd oed neu drosodd, gallwch wneud cais am Drwydded Deledu dros 75 am ddim o hyd. Bydd y drwydded yn para tan 31 Gorffennaf 2020. Byddwn yn ysgrifennu atoch i egluro beth fydd angen i chi ei wneud.\nO 1 Awst 2020, os ydych yn 75 neu drosodd ac yn derbyn Credyd Pensiwn yn eich enw chi - neu yn enw eich partner os ydych yn gwpl sy’n byw yn yr un cyfeiriad - byddwch yn gymwys o hyd i wneud cais am Drwydded Deledu am ddim. Dylech gwblhau ffurflen gais am drwydded am ddim a’i dychwelyd at TV Licensing, PO Box 578, Darlington DL98 1AN.\nFfurflen gais am drwydded am ddim (PDF - 410 kb yn agor mewn ffenestr newydd)\nOs ydych yn meddwl y gallech fod â hawl i dderbyn Credyd Pensiwn ond nad ydych yn ei dderbyn ar hyn o bryd, fe gewch wybod mwy yn: www.gov.uk/credyd-pensiwn neu drwy ffonio 0800 99 1234 (agor 9:30am-3:30pm). Os ydych yn byw yng Ngogledd Iwerddon, ewch i www.nidirect.gov.uk/pension-credit neu ffoniwch 0808 100 6165.\nRwy’n 74 ac mae fy mhen-blwydd yn 75 CYN 1 Awst 2020. Alla’i wneud cais am Drwydded Deledu dros 75 am ddim o hyd?\nGallwch, gallwch wneud cais am Drwydded Deledu dros 75 am ddim. Byddwch yn cael trwydded tymor byr i’ch trwyddedu tan eich pen-blwydd yn 75. Yna byddwch yn derbyn trwydded dros 75 am ddim i’ch trwyddedu tan 31 Gorffennaf 2020.\nO 1 Awst 2020:\nOs ydych yn 75 neu drosodd ac yn derbyn Credyd Pensiwn, byddwchâ hawl i wneud cais am Drwydded Deledu am ddim, gyda’r BBC yn talu amdani. Bydd angen i chi fod yn derbyn Credyd Pensiwn yn eich enw chi, neu yn enw eich partner os ydych yn gwpl sy’n byw yn yr un cyfeiriad.\nOs ydych yn 75 neu drosodd ac nad ydych yn derbyn Credyd Pensiwn yn eich enw chi – neu yn enw eich partner os ydych yn gwpl – bydd angen i chi dalu am eich Trwydded Deledu nesaf.\nByddwn yn ysgrifennu atoch i egluro beth fydd angen i chi ei wneud nesaf.\nRwy’n 74 ac mae fy mhen-blwydd yn 75 AR ÔL 31 Gorffennaf 2020. Alla’i wneud cais am Drwydded Deledu dros 75 am ddim o hyd?\nO 1 Awst 2020, os ydych yn 75 neu drosodd a’ch bod yn derbyn Credyd Pensiwn yn eich enw chi - neu yn enw eich partner os ydych yn gwpl sy’n byw yn yr un cyfeiriad - byddwch yn gymwys i wneud cais am Drwydded Deledu am ddim. Dylech gwblhau’r ffurflen gais am drwydded am ddim a’i dychwelyd at TV Licensing, PO Box 578, Darlington DL98 1AN.\nOs byddwch yn 75 ar neu ar ôl 1 Awst 2020 ac nad ydych yn derbyn Credyd Pensiwn, fyddwn ni ddim yn gallu rhoi trwydded am ddim i chi dan y polisi newydd. Felly, rydym yn argymell eich bod yn parhau i dalu am y drwydded sydd gennych ar hyn o bryd, yn hytrach na gwneud cais am drwydded tymor byr.\nYdych chi wedi derbyn fy ffurflen gais a’m tystiolaeth?\nOherwydd nifer y ceisiadau rydym wedi’u derbyn, gall gymryd ychydig wythnosau i brosesu eich cais. Os bydd unrhyw broblemau byddwn yn ysgrifennu i roi gwybod i chi, fel arall byddwch yn derbyn copi o’ch trwydded ym mis Gorffennaf 2020. Gallwn eich ffonio hefyd os ydych wedi rhoi eich rhif ffôn i ni.\nYn cael trafferth mewngofnodi i’ch trwydded?\nI fewngofnodi i’ch trwydded, bydd arnoch angen rhif eich trwydded, yr enw ar y drwydded a chôd post y cyfeiriad trwyddedig.\nOs ydych yn dal i fethu mewngofnodi i lawrlwytho ffurflen gais am drwydded am ddim, dylech gwblhau’r ffurflen isod a’i dychwelyd at TV Licensing, PO Box 578, Darlington DL98 1AN.\nI gael gwybod pam mae’r BBC yn gwneud y newid yma, ewch i bbc.co.uk/oedran\nFe wnawn ni ddiweddaru’r dudalen yma wrth i ragor o wybodaeth ddod i law.